text:
Catégorie:PAG (catégorisateur)
De Elkodico.
babpago badpago bagpago bakpago balpago bampago banpago bappago barpago baspago batpago baupago bazpago bebpago bedpago begpago bekpago belpago bempago benpago beppago berpago bespago betpago beupago bezpago bibpago bidpago bigpago bikpago bilpago bimpago binpago bippago birpago bispago bitpago biupago bizpago bobpago bodpago bogpago bokpago bolpago bompago bonpago boppago borpago bospago botpago boupago bozpago bubpago budpago bugpago bukpago bulpago bumpago bunpago buppago burpago buspago butpago buupago buzpago bėbpago bėdpago bėgpago bėkpago bėlpago bėmpago bėnpago bėppago bėrpago bėspago bėtpago bėupago bėzpago dabpago dadpago dagpago dakpago dalpago dampago danpago dappago darpago daspago datpago daupago dazpago debpago dedpago degpago dekpago delpago dempago denpago deppago derpago despago detpago deupago dezpago dibpago didpago digpago dikpago dilpago dimpago dinpago dippago dirpago dispago ditpago diupago dizpago dobpago dodpago dogpago dokpago dolpago dompago donpago doppago dorpago dospago dotpago doupago dozpago dubpago dudpago dugpago dukpago dulpago dumpago dunpago duppago durpago duspago dutpago duupago duzpago dėbpago dėdpago dėgpago dėkpago dėlpago dėmpago dėnpago dėppago dėrpago dėspago dėtpago dėupago dėzpago gabpago gadpago gagpago gakpago galpago gampago ganpago gappago garpago gaspago gatpago gaupago gazpago gebpago gedpago gegpago gekpago gelpago gempago genpago geppago gerpago gespago getpago geupago gezpago gibpago gidpago gigpago gikpago gilpago gimpago ginpago gippago girpago gispago gitpago giupago gizpago gobpago godpago gogpago gokpago golpago gompago gonpago goppago gorpago gospago gotpago goupago gozpago gubpago gudpago gugpago gukpago gulpago gumpago gunpago guppago gurpago guspago gutpago guupago guzpago gėbpago gėdpago gėgpago gėkpago gėlpago gėmpago gėnpago gėppago gėrpago gėspago gėtpago gėupago gėzpago kabpago kadpago kagpago kakpago kalpago kampago kanpago kappago karpago kaspago katpago kaupago kazpago kebpago kedpago kegpago kekpago kelpago kempago kenpago keppago kerpago kespago ketpago keupago kezpago kibpago kidpago kigpago kikpago kilpago kimpago kinpago kippago kirpago kispago kitpago kiupago kizpago kobpago kodpago kogpago kokpago kolpago kompago konpago koppago korpago kospago kotpago koupago kozpago kubpago kudpago kugpago kukpago kulpago kumpago kunpago kuppago kurpago kuspago kutpago kuupago kuzpago kėbpago kėdpago kėgpago kėkpago kėlpago kėmpago kėnpago kėppago kėrpago kėspago kėtpago kėupago kėzpago labpago ladpago lagpago lakpago lalpago lampago lanpago lappago larpago laspago latpago laupago lazpago lebpago ledpago legpago lekpago lelpago lempago lenpago leppago lerpago lespago letpago leupago lezpago libpago lidpago ligpago likpago lilpago limpago linpago lippago lirpago lispago litpago liupago lizpago lobpago lodpago logpago lokpago lolpago lompago lonpago loppago lorpago lospago lotpago loupago lozpago lubpago ludpago lugpago lukpago lulpago lumpago lunpago luppago lurpago luspago lutpago luupago luzpago lėbpago lėdpago lėgpago lėkpago lėlpago lėmpago lėnpago lėppago lėrpago lėspago lėtpago lėupago lėzpago mabpago madpago magpago makpago malpago mampago manpago mappago marpago maspago matpago maupago mazpago mebpago medpago megpago mekpago melpago mempago menpago meppago merpago mespago metpago meupago mezpago mibpago midpago migpago mikpago milpago mimpago minpago mippago mirpago mispago mitpago miupago mizpago mobpago modpago mogpago mokpago molpago mompago monpago moppago morpago mospago motpago moupago mozpago mubpago mudpago mugpago mukpago mulpago mumpago munpago muppago murpago muspago mutpago muupago muzpago mėbpago mėdpago mėgpago mėkpago mėlpago mėmpago mėnpago mėppago mėrpago mėspago mėtpago mėupago mėzpago nabpago nadpago nagpago nakpago nalpago nampago nanpago nappago narpago naspago natpago naupago nazpago nedpago nedpago negpago nekpago nelpago nempago nenpago neppago nerpago nespago netpago neupago nezpago nibpago nidpago nigpago nikpago nilpago nimpago ninpago nippago nirpago nispago nitpago niupago nizpago nobpago nodpago nogpago nokpago nolpago nompago nonpago noppago norpago nospago notpago noupago nozpago nubpago nudpago nugpago nukpago nulpago numpago nunpago nuppago nurpago nuspago nutpago nuupago nuzpago nėbpago nėdpago nėgpago nėkpago nėlpago nėmpago nėnpago nėppago nėrpago nėspago nėtpago nėupago nėzpago pabpago padpago pagpago pakpago palpago pampago panpago pappago parpago paspago patpago paupago pazpago pebpago pedpago pegpago pekpago pelpago pempago penpago peppago perpago pespago petpago peupago pezpago pibpago pidpago pigpago pikpago pilpago pimpago pinpago pippago pirpago pispago pitpago piupago pizpago pobpago podpago pogpago pokpago polpago pompago ponpago poppago porpago pospago potpago poupago pozpago pubpago pudpago pugpago pukpago pulpago pumpago punpago puppago purpago puspago putpago puupago puzpago pėbpago pėdpago pėgpago pėkpago pėlpago pėmpago pėnpago pėppago pėrpago pėspago pėtpago pėupago pėzpago rabpago radpago ragpago rakpago ralpago rampago ranpago rappago rarpago raspago ratpago raupago razpago rebpago redpago regpago rekpago relpago rempago renpago reppago rerpago respago retpago reupago rezpago ribpago ridpago rigpago rikpago rilpago rimpago rinpago rippago rirpago rispago ritpago riupago rizpago robpago rodpago rogpago rokpago rolpago rompago ronpago roppago rorpago rospago rotpago roupago rozpago rubpago rudpago rugpago rukpago rulpago rumpago runpago ruppago rurpago ruspago rutpago ruupago ruzpago rėbpago rėdpago rėgpago rėkpago rėlpago rėmpago rėnpago rėppago rėrpago rėspago rėtpago rėupago rėzpago sabpago sadpago sagpago sakpago salpago sampago sanpago sappago sarpago saspago satpago saupago sazpago sebpago sedpago segpago sekpago selpago sempago senpago seppago serpago sespago setpago seupago sezpago sibpago sidpago sigpago sikpago silpago simpago sinpago sippago sirpago sispago sitpago siupago sizpago sobpago sodpago sogpago sokpago solpago sompago sonpago soppago sorpago sospago sotpago soupago sozpago subpago sudpago sugpago sukpago sulpago sumpago sunpago suppago surpago suspago sutpago suupago suzpago sėbpago sėdpago sėgpago sėkpago sėlpago sėmpago sėnpago sėppago sėrpago sėspago sėtpago sėupago sėzpago tabpago tadpago tagpago takpago talpago tampago tanpago tappago tarpago taspago tatpago taupago tazpago tebpago tedpago tegpago tekpago telpago tempago tenpago teppago terpago tespago tetpago teupago tezpago tibpago tidpago tigpago tikpago tilpago timpago tinpago tippago tirpago tispago titpago tiupago tizpago tobpago todpago togpago tokpago tolpago tompago tonpago toppago torpago tospago totpago toupago tozpago tubpago tudpago tugpago tukpago tulpago tumpago tunpago tuppago turpago tuspago tutpago tuupago tuzpago tėbpago tėdpago tėgpago tėkpago tėlpago tėmpago tėnpago tėppago tėrpago tėspago tėtpago tėupago tėzpago abpago adpago agpago akpago alpago ampago anpago appago arpago aspago atpago aupago azpago ebpago edpago egpago ekpago elpago empago enpago eppago erpago espago etpago eupago ezpago ibpago idpago igpago ikpago ilpago impago inpago ippago irpago ispago itpago iupago izpago obpago odpago ogpago okpago olpago ompago onpago oppago orpago ospago otpago oupago ozpago ubpago udpago ugpago ukpago ulpago umpago unpago uppago urpago uspago utpago uzpago ėbpago ėdpago ėgpago ėkpago ėlpago ėmpago ėnpago ėppago ėrpago ėspago ėtpago ėzpago zabpago zadpago zagpago zakpago zalpago zampago zanpago zappago zarpago zaspago zatpago zaupago zazpago zebpago zedpago zegpago zekpago zelpago zempago zenpago zeppago zerpago zespago zetpago zeupago zezpago zibpago zidpago zigpago zikpago zilpago zimpago zinpago zippago zirpago zispago zitpago ziupago zizpago zobpago zodpago zogpago zokpago zolpago zompago zonpago zoppago zorpago zospago zotpago zoupago zozpago zubpago zudpago zugpago zukpago zulpago zumpago zunpago zuppago zurpago zuspago zutpago zuupago zuzpago zėbpago zėdpago zėgpago zėkpago zėlpago zėmpago zėnpago zėppago zėrpago zėspago zėtpago zėupago zėzpago
Combinaisons
- marais = KOK (superficialité) + PAG (marais) = kokpago
- flaque = LAL (pluie) + PAG (marais) = lalpago
- bayou = MAR (filet) + PAG (marais) = marpago
- mangrove = SAM (racine) + PAG (marais) = sampago
- bourbier = GAP (boue) + PAG (marais) = gappago
- fagne = TUP (sommet) + PAG (marais) = tuppago
- marécage = GAR (domaine) + PAG (marais) = garpago ou paggaro
- mare = WIN (nain) + PAG (marais) = inpago
- marais salant = SUS (sel) + PAG (marais) = suspago
- gâtine = BEK (jungle) + PAG (marais) = bekpago
- maremme = ROP (plage) + PAG (marais) = roppago
- hortillonnage = WAG (rivière) + PAG (marais) = agpago
- marigot = NEL (abandon) + PAG (marais) = nelpago
Pages dans la catégorie « PAG (catégorisateur) »
Les 11 pages suivantes figurent dans cette catégorie, sur un total de 11.


c: text/html

text:
61Morena o laetše Moshe 2gore a fe Baisraele melawana ye e latelago. Ge monna goba mosadi a ikanne go ba Monasire mme a ineetše go Morena, 3
a ile beine le mabjala a mangwe. A se ke a nwa seno sa mohuta ofe le ofe se se dirilwego ka diterebe, goba a ja diterebe goba makwapi a diterebe. 4Ge e sa le Monasire a se ke a ja selo se se tšwago moterebeng, le ge e le dithapo goba makgata a diterebe.
5Ge a sa itlemile ka keno ya Banasire a se ke a kota moriri goba maledu. O itlemile ka keno nako ka moka ya ge a sa ineetše go Morena, gomme a tlogele moriri le maledu. 6-7Moriri wa gagwe ke sešupo sa go ineela ga gagwe go Modimo, ka gona a se ke a ikgotlela ka go batamela setopo, le ge e ka hlwe e le sa tatagwe, goba sa mmagwe, goba sa morwarragwe, goba sa kgaetšediagwe. 8Ge e sa le Monasire o kgethwafaleditšwe Morena.
9Ge mo pele ga gagwe go ka hwa motho ka bjako, ka fao moriri wo o neetšwego Morena wa kgotlelwa, a letele matšatši a a šupago, e be gona a kotago moriri le maledu, gomme a hlweke. 10Ka letšatši la seswai a tliše mekuru ye mebedi goba maeba a mabedi go moprista mojakong wa Tente ya bodulo bja Morena. 11Moprista a dire sehlabelo sa tshwarelo ya dibe ka le lengwe, mme ka le lengwe a dire sehlabelo sa go tšhungwa ka moka, gomme ka tsela ye a phethe tiro ya go mmoelanya le Morena ka ge a ikgotletše ka go ba kgauswi le setopo. Ka lona letšatši leo motho yoo a tlogele moriri wa gagwe o mele gape, 12a ineele Morena ka lefsa, e be Monasire gape. Nako yela ya pele ga e balwe, ka gobane moriri wa gagwe wola o bego o neetšwe Morena o ile wa kgotlelwa. A tliše kwanyana ya ngwaga o tee e be sehlabelo sa tefelo ya dibe.
13
Ge nako ya gagwe ya go ikgethwafaletša Morena e fetile a dire ka mokgwa wo: A ye mojakong wa Tente, 14a neele Morena diruiwa tše tharo tše di se nago bosodi: kgapana ya ngwaga o tee ya sehlabelo sa go tšhungwa ka moka, le kwanyana e tee ya tshatšana ya ngwaga o tee ya sehlabelo sa tshwarelo ya dibe, le kgapa ya sehlabelo sa kagišano. 15A tliše le seroto sa dinkgwa tše di dubilwego ntle le komelo: tše di dirilwego ka bupi bjo bo hlakantšwego le makhura a mohlware, le dinkgwana tša diphaphathiana tše di tšhatšhitšwego ka makhura a mohlware, le dikabelo tše di nyakegago tša bupi le tša dino.
16Moprista a di neele Morena, a dire sehlabelo sa tshwarelo ya dibe le sehlabelo sa go tšhungwa ka moka. 17A direle Morena sehlabelo sa kagišano ka kgapa yeo, mme a se neele Morena gotee le seroto seo sa dinkgwa; a mo neele le dikabelo tša bupi le tša dino. 18Monasire a kote moriri wa gagwe mojakong wa Tente, mme a ye a o lahlele mollong woo go wona go tšhungwago sehlabelo sa kagišano.
19Moprista a tšee legetla la kgapa le le bego le apeilwe, le senkgwa se tee le senkgwana sa phaphathiana serotong, mme a di bee ka diatleng tša Monasire. 20Ke moka moprista a di abele Morena e le mpho ye e fiwago yena ka tsela ye e itšeng; ke mpho ye kgethwa ya moprista go tlaleletša mpho ya leumo le kabelo ya serope tšeo di fiwago Morena ka tsela ye e itšeng. Go tloga moo Monasire a ka nwa beine.
21Yeo ke melawana ya Banasire; eupša ge yo mongwe wa bona a ka itlema go ntšha kabelo ye e fetago ye a ikanetšego yona, o swanetše go phetha se a itlemilego ka sona.
22Morena o laetše Moshe 23gore a botše Arone le barwa ba gagwe gore ba šegofatše Baisraele ba re:
24Morena a go šegofatše, a go boloke;
25Morena a go edišetše sefahlego sa gagwe, a go gaugele;
26Morena a go lebelele ka botho, mme a go fe khutšo.
27Morena a ba a re: “Ge ba bolela leina la ka ka mokgwa wo go laetša gore ke setšhaba sa ka, gona nna ke tla ba šegofatša.”

robotstxt: allowed

filter: keep


text:
121
Mar. 8:15
E rile ge batho ba bantšintši ba bothegile ebile ba gatana godimo, Jesu a botša barutiwa ba gagwe pele a re: “Le hlokomele komelo ya Bafarisei, ke ra boikaketši bja bona. 2
Luk. 8:17
Ga go se se bipilwego se se ka se kego sa bipollwa, le sephiri se se ka se kego sa tsebja ga se gona. 3Ka gona, se le se boletšego sephiring se tla kwagala phatlalatša; le se le se sebetšego motho ka phapošing se tla goeletšwa godimo ga dintlo.”
4“Bagwera ba ka, ke le botša gore le se ke la boifa bao ba rego go bolaya mmele, gwa se be le se sengwe se ba se kgonago. 5A ke le botše gore le boife mang: le boife Modimo yo a rego go bolaya motho a ba a ba le maatla a go mo lahlela heleng. Agaa, ke yena yo ke rego le mmoife!
6“Ga ke re diphorogohlo tše tlhano di rekwa ka disente tše pedi? Fela ga go le e tee ya tšona ye e lebalwago ke Modimo. 7Ešita le meriri yohle ya lena e badilwe. Ka gona le se ke la boifa; lena le ba bohlokwa go feta diphorogohlo tše dintši.”
8“Ke le botša gore mang le mang yo a ipegago phatlalatša gore ke wa ka, le nna, Morwamotho, ke tla begela barongwa ba Modimo gore ke wa ka. 9Eupša yo a ntatolago phatlalatša, le nna, Morwamotho, ke tla mo latola go barongwa ba Modimo.
10
Mar. 3:29
“Mang le mang yo a bolelago Morwamotho gampe a ka lebalelwa; eupša yo a nyefolago Moya wo Mokgethwa yena a ka se lebalelwe.
11
Mar. 13:11
Luk. 21:14-15
“Ge ba le iša ka disinagogeng goba go babuši goba balaodi go sekišwa, le se ke la tshwenyega gore le tla iphetolela bjang goba le tla bolelang. 12Gobane tše le swanetšego go di bolela le tla di rutwa ke Moya wo Mokgethwa ka yona nako yeo.”
13Monna yo mongwe mo lešabeng leo a re go yena: “Moruti, nke o botše yo morwarre gore a abelane le nna lefa la rena.”
14Jesu a mo fetola a re: “Warra, etse ke mang yo a mpeilego moahlodi wa go le abaganyetša lefa la lena?” 15Ya ba o laya batho bao ka moka o re: “Le hlokomele, le itote gore le se goketšwe ke megabaru ya mehutahuta; gobane bophelo bja nnete bja motho ga bo laolwe ke thoto ye a nago le yona, le ge a humile bjang goba bjang.”
16Ya ba o ba botša seswantšho o re: “Monna yo mongwe wa mohumi o kile a dika a bolaile mabele ka mašemong a gagwe. 17A bolela ka pelong a re: ‘Ke direng, ka ge ke se na bobeo bja go lekana mabele a ka?’ 18A phetha ka go re: ‘Se ke tlago se dira sese: Ke tla kgereša matlolo a ka, ka aga a magolo a go bolokela mabele a ka ka moka le tše dingwe tše ke nago le tšona. 19Ka napa ka re ka pelong: Ekwa nna! Tše ke nago le tšona ke tše dintši tše di kgobokeleditšwego mengwagangwaga. Bjale ge, a ke iketle, ke je, ke nwe, ke ipshine!’ 20Eupša Modimo a re go yena: ‘Setlaela towe, bjona bošegong bjo o tlile go hwa, gomme tše o di bolokilego tše e tla ba tša mang?’ ”
21Jesu a fetša ka go re: “Agaa, seo ke se se hlagelago bao ba ikgobelelago mahumo, eupša go tša Modimo ba se na selo.”
22Ya ba Jesu o re go barutiwa ba gagwe: “Ke ka lebaka leo ke le botšago gore le se ke la balabala ka dijo le diaparo tše le di hlokago bophelong. 23Bophelo bo bohlokwa go phala dijo, mmele le wona o bohlokwa go phala diaparo. 24Lebelelang magokobu: ga a bjale, ga a bune, ga a na difala goba matlolo, le ge go le bjalo Modimo o a a otla. Bjale ga ke re lena le bohlokwa kudu go feta dinonyana? 25Kgane ke mang mo go lena yo a ka ikokeletšago bophelo ka go bo balabalela? 26Bjale ge tše dinyenyane ka mokgwa wo di le palela, tše dingwe tšona le tshwenyegelang ka tšona? 27
2 Dikr. 9:3-6
Lebelelang ka mo matšoba a naga a melago ka gona: ga a šome, ga a ithokele diaparo. Eupša ke le botša gore le Kgoši Solomone, le ge a be a humile le dinala, o be a sa tšhephe bjalo ka le lengwe la ona. 28Bjale ge ešita le bjang bja naga, bjo bo bago gona lehono, ka moswane bo tsoge bo lahletšwe sebešong, Modimo a bo apeša ka mokgwa wo, na lena a ka nama a se le apeše le go feta, lena ba tumelo ye nnyane?
29“Ka gona le se ke la tshwenyega, la dula le balabala go re le tla ja eng, la nwa eng. 30Tšeo ke tše baditšhaba ka moka ba lefase le ba dulago ba balabala ka tšona. Tate wa lena o a tseba gore le phela ka tšona. 31Lena le šomele mmušo wa Modimo, gomme tše dingwe tšeo Modimo o tla le okeletša ka tšona.”
32“Le se ke la boifa, lena mohlapenyana wa ka, gobane Tate wa lena o thabela go tlo buša le lena mmušong wa gagwe. 33Le rekiše tše le nago le tšona, gomme tšhelete ya gona le e fe bahloki. Lena dikhwama le ipeele tše di sa felego tšhelete, e lego lehumo le le sa fokotšegego legodimong, le le sa batamelwego ke lehodu, le le sa lewego ke ditšhwele. 34Gobane mo go lego lehumo la motho ke mo go bago pelo ya gagwe.”
35
“Dulang le itokišitše, le mabone a lena a tuka, 36
le etše bahlanka ba ba letetšego mong wa bona gore a boe monyanyeng wa lenyalo. E re ge a fihla a kokota, ba akgofe ba mmulele mojako. 37Go lehlogonolo bahlanka bao mong wa bona a rego ge a boa a ba hwetša ba phafogile. Ruri, ke a le botša, o tla itokiša, a ba dudiša fase, a ba thota ka dijo. 38Ba tla ba lehlogonolo, ge a ka re a etla le ge e le bošegogare goba ka masa a ba hwetša ba phafogile. 39
Ruri, ke a le botša, ge monglapa a ka be a ka tseba gore lehodu le tla tla neng, o be a ka se dumelele lapa la gagwe le šwahlelwa. 40Le lena le dule le itokišitše, ka gobane Morwamotho o tla tla ka nako ye le sa mo naganego ka yona.”
41Petrose a mmotšiša a re: “Morena, na e ka ba o botša rena fela ka seswantšho se, goba o botša batho ka moka?”
42Morena a mo fetola a re: “Bjale mohlanka yo a tshepegago, yo bohlale, ke mang? Gape ke yo mong wa gagwe a tlago mmea mohlokomedi wa bahlanka ba gagwe, a ba fa tša bona dijo ka nako ya gona. 43Go lehlogonolo mohlanka yo mong wa gagwe a tlago mo hwetša a dira bjalo ge a boa. 44Ruri, ke le botša gore mong wa gagwe o tla mmea mohlokomedi wa tšohle tše a nago le tšona. 45Fela ge mohlanka yoo a ka re ka pelong: ‘Mong wa ka o diegile go boa,’ gomme a thoma go betha bahlankakayena ba banna le ba basadi, le go dulela go ja le go nwa le go tagwa, 46mong wa gagwe a ka boa ka tšatši le lengwe le a sa mo naganego, le ka nako ye a sa e tsebego. O tla mo kgaola ditho a ba a mo dira se se dirwago ba ba sa botegelego mong wa bona.
47“Mohlanka yo a rego a tseba thato ya mong wa gagwe a se itokišetše go e phetha, o tla otlwa gabohloko. 48Eupša yo e rego a sa tsebe thato ya mong wa gagwe a dira tše di swanelago kotlo, o tla otlwa gannyane. Gape yo mongwe le yo mongwe yo a filwego tše dintši, go yena go tla nyakwa tše dintši; le yo a filwego go hlokomela tše dintšintši, go yena go tla nyakwa tše dintšintši.”
49“Ke tletše go tšhuma lefase ka mollo, gomme nke nkabe mollo wo o šetše o tuka! 50
Fela ke sa lebanwe ke go tlaišwa kudu, gomme ke tla no dula ke tshwenyegile ka wona mokgwa wo go fihlela matshwenyego a a feta. 51Na kgane le re ke tlišitše boiketlo lefaseng? Ga go bjalo; nka re ke tlišitše phapano. 52Go tloga bjale ba e lego ba bahlano ka lapeng ba tla dula ba elwa. Ba bararo ba tla dula ba elwa le ba babedi, ba babedi ba elwa le ba bararo. 53
Tatagomotho o tla dula a elwa le morwagwe, le morwa wa motho a dula a elwa le tatagwe; mmagomotho o tla dula a elwa le morwediagwe, le morwedi wa motho a dula a elwa le mmagwe; mmatswale wa motho o tla dula a elwa le ngwetši ya gagwe, le ngwetši a dula a elwa le mmatswalagwe.”
54Jesu a tšwela pele a botša lešaba leo a re: “Ge le bona leru le rotoga ka bodikela le akgofa go re pula e tla na, gomme e ne. 55Le ge le ekwa phefo ya ka borwa e foka, le re go tla fiša, gomme go fiše. 56Baikaketši tenang! Le kgonetše go tseba seemo sa boso ka go lebelela lefase le leratadima; bjale le reng le sa kgone go tseba gore mehla yeno e šupang?”
57“Le reng le sa ikgethele ka bolena se se lokilego? 58Ge motho a ka re o go iša kgorong ya tseko, o leke go boelana naye le sa le tseleng. Ge o ka se dire bjalo o tla go iša go moahlodi ka kgang, moahlodi a go gafela maphodisa, maphodisa a go lahlela ka kgolegong. 59Ke go botša gore o ka se tšwe gona o sešo wa lefa tšheletenyana ya mafelelo ya kotlo ya gago.”


text:
Ka 1933, kutollo ye makatšago kudu ya lebitla la tlholego e sa tsebegege le be le dirilwe kgauswi le Samiti ya leswika la hlago gomme bjale ke ye nngwe ya seripa se lego sentara mo Mapungubwe. Kutollo ya dibenyane tše makatšago, sehlwaseeme sa tšhukudu se dirilwego ka gauta le dipheta go tšwa lefaseng ka bophara di išitše anthropologists go nako ya kgale ya Mmuša wa Mapungubwe.
Go feta mengwagakgolomo ye šupa, tsebo ya batho bao ba lebetšwego e be e se gona, eupša taba ya bona e ile ya ba dihlogo tša ditaba tša ka gare ga lefelo le la setšo le Poloko. Kanegelo ye e thomilego ka morago; ka 1200 AD (e emetše Anno Domini, ka Latin le ra gore “ngwaga wa Modimo wa rena), ge ngwaga wa tshipi ka gare ga mengwaga ya taola ya ditlhaselo tša kgoši ya Afrika ya maatla.
Bjale Baeti ba tla ka bontši mo phakeng go ithuta ka setšhaba se se timetšego, se se fa lebaka le legolo gore gobaneng Phaka ye ya Transfrontier e bitšwa bomasomesenyane.


text:
Muscadel mo Afrika Borwa e ra gore muhuta wa Muscat de Blanc à Petite Grains, ge e fetolwa e ra gore Muscat wo mošweu ka dithetlwa tše nnyane.
Go thwe ke mohuta wa beine ya morara wa kgale. Afrika Borwa e tšweletša mehuta ya go tlwaelega, ya beine e šweu le phetego, yeo e swanago le mohuta wo mošweu ka ntle le dithetlwa tše hubedu. Mohuta wo, gagolo o šomišwa go tšweletša dibeine tše hlwekešitšego.
Muscadel e be e le mohuta o mongwe mo Afrika Borwa yo o tšweletšego beine ya mathomo ka ngawaga wa 1659, e be e le mengwaga yela, morago ga ge Jan van Riebeeck a fetša go fihla kua Kapa. Muscadel ye šweu le ye hubedu, gape le Pontac ye hubedu, Frontignac ye šweu le Steen, di balwa gare ga mehuta yeo e loketšego dibeine tša go tanta tša Constantia (Constantia’s natural sweet wines) mmepeng ka ngwagakgolo wa 18 le 19.
Beine ye e ile ya tuma kua moše wa mawatle, gomme e ile ya ba mmamoratwa kua kgorong ya segoši kua Europe, ka ditumišo tšeo di opetšego ke bareti ba go tuma le bangwadi.
Ka go fa mohlala Jane Austen’s Mrs Jennings in Sense and Sensibility, o eleditše ga nnyane “Constantia ka maatla a yona a go fodiša dipelo tše nyamilego), mola Charles Baudelaire ka mo seretong sa gagwe Les fleur du mal (Matšoba a bošula) o e bapetša le dipheko tša moratiwa wa gagwe.
Go thwe Napoleon Bonaparte o ile a kgopela lebotlela pele a hwa. Mohla o ile wa fela ge khunkhwane ya go nwa seela, yeo e bitšwago Phylloxera, e senya dirapa tše ntši mo nageng ka mengwaga ya 1886. Go tloga fao dirapa di ile tša kopanywa le medu ye e lego twantšho go dikhunkhwane. Ka nako yeo e be e rekilwe ntle kua North America.
Afrika Borwa e ile ya ba naga yengwe yeo e tšweletšego tše hubedu go fitiša Muscadel ye šweu. Seemo se fetogile morago ga nako, gwa direga gore dibjalo tša Muscadel di bjalwe go thoma ka nako yeo.
Le ge, lefelo la tšweletšo le fokotšegile mengwaga ye fetilego, fela dirapa tša merara di sa hwetšagala mo dileteng tša tšweletšo tše ntši mo nageng.
Lefelo la Robertson Valley le na le dirapa tša merara tša Muscadel gomme le balwa e le lefelo leo le tšweletšago. Mohuta wo mohubedu o a atlega mo mobung o mo telele nyana, le wa kua Klein Karoo wa go teba, wa goba le leraga, mola mohuta wo mošweu o dira gabotse mobung wa go butswa. Mehuta ye ka bobedi ba yona e rata boemo bja boso bja go oma le bjo borutho.


text:
Mehlahla ya Mo Mapungubwe National Park
Go Ya Ka Lebelo
Go sepela ka lebelo magareng ga dinkgwethe tša go se tlwaelege tša mohlare wa mmušo - Baobab – mo ditseleng tša ditšhila le ditšhila, matlapa, le mehlala e tee ya santa dira gore go namela thabeng ka paesekela kgahliše.
Go Sepela
Sepela mo godimo ga mohlare mo polatefomo ya go lebelela, fa pono ya go kgahliša ya Noka ya Limpopo go ya boagišane bja Zimbabwe le Botswana moo letlapeng la mohlaba la amber le golago gona ka maatla kgahlanong le bogomapono.
Go ka ba le leeto la hlahlilwego go sepela go ya disaeteng tša bokgabo bja leswika, lefelo la bohwa bja Mapungubwe, mehlala ya dinosaur goba baobab e kgolo.
Go Otlela
Ditsela tše ka bago 35km ka gare ga phaka di loketše difatanaga tše tlwaelegilego, eupša go fihlelelwa go 100km dikoli kamoka tše kgolo di kgone go tšena. Gopola go tlatša mo Alldays goba Musina bjalo ka ge o ka se kgone go reka petrole mo phakeng.
Go Bogela Dinonyana
Popo ya letlapa le mohlaba, Mopani woodlands le sethokgwa sa moswananoši sa riverine gomme mehlare ya baobab e bopa mehutahuta ya mafelo a bodulo ka moo batho ba ba bogelago dinonyana ba ka swayago mehuya ye 400, go swana le kori Bustard, Tropical Boubou le le leribiši.
Translated by Lebogang Sewela


text:
Poreimi e Swiri Bjalo ka Sebjalo sa Kalafo
Poreimi e swiri ye kgolo Ximenia caffra ke mohlare wo monnyane goba lešokošokwane ka dienywa tša mmala wa namune le mešomo ye mentšhi ya setšo. Gantšhi e šomišwa bjalo ka mollwaneng wa thibelo ka serapaneng go goketša dinonyane le dirurubele tša go ja dienywa, e ka gola go fihlela dimetara tše 6 go ya godimo le makala a go koba mokokotlo. Mohlare o tsebja gape ka poreimi ya sethokgwa goba poreimi ya kgabo.
Poreimi e swiri e mela ka dithokgweng, dinageng tša bjang sebjalo tša go mela ka mahlakoreng maswika gape e mela ka dithabaneng tša mohlwa. Ka Aforika Borwa mehuta ye mebedi ye e golago ka dileteng tša leboa le bogareng bja Limpopo (var. caffra) gape le ka Mpumalanga, Limpopo le KwaZulu-Natala (var. natalensis).
Bontšhi bja dikarolo tša sebjalo bo a šomišwa.
Bokgabo go tšwa matlakaleng bo šomišwa bjalo ka sehlatšwa mahlo, dithakeng le go tloša diphelakadingwe mmeleng. Matlakala a lerole a šomišwa go alafa boopa le phišo.
Medu ya lerole e šomišwa ka sophong le bjalweng bjalo ka semaatlafatši gammogo le go fodiša dišo, mola bogobe bjo bo dirilwego ka medu bo ka thuša ka go feroga dibete ka boimana. Seenywa sa bohla bo godimo ka bithamini C (27%), se lewa ke dinonyana, diphoofolo le batho gomme bo ka šomišwa go dira dijamo. Dikoko le tšoan di a jewa. Kota ke ye thata gomme e šomišwa go dira diswaro tša didirišwa goba ka go ageng.
Peu e na le poelo ya godimo (60-70%) ya oli yeo e sa malafatšego gomme e nopolwa e tonya. E humilego ka diesete tše makhura tša go retela ka botee gomme di šomišwa bjalo ka oli ya lebone, go nolofatša matlalo a diphoofolo le oli ya go tšhaša borwa.
Ka lebaka la sebopego sa poreimi ye serolane oli ya esiti ya makhura ye e tiilego le khuetšo go oksiteišene, e na le ditlamorago tša thibela botšofadi gomme e lebogega ka dithoto tša yona tša go monolafatša. E šomišwa bjalo ka oli ya mmele le meriri, e humile ka esiti ya poreimi ye serolane yeo e nago ditlamorago tša mohola mo go tšofalegn ga letlalo. Dinyakišišo ka esiti ya poreimi ye serolane di utollotše kaonafatšo o tshepelong ya madi. Go hlwekiša madi go oketšegile ka sehlopheng sa basadi ba baithaopi ka makhura, ba šomiša setlolo sa go ba le esiti ya poreimi ye serolane ya 0.5m.
Poreimi ye serolane e bjalwa ga bonolo ka peu ye mpsha ya motswako wa 5:1 wa sehlaba sa noka le manyoro. Ke sethibela-komelelo, e huetšwa ke tšhwaane ga nnyanele gomme e ka gola go fihla 0.5m ka ngwaga.
Molaetša wa Temoša Kalafong
Tshedimošo ke ya mabaka a tša thuto le tša tshedimošo fela gomme e ka se hlathollwe bjalo ka keletšo ya kalafo. Tshedimošo ga se ya go ikemišetša go tloša keletšo ya kalafo ye e abiwago ke bašomi ba tlhokomelo ya maphelo.
Translated by Lawrence Ndou


text:
91Tše ka moka ke di nagantšhitše kudu, gomme ka lemoga gore batho ba go loka le ba bohlale gotee le mediro ya bona ba laolwa ke Modimo. Motho ga a tsebe ge eba o tla swarwa ka lerato goba ka lehloyo. Tšohle tše di hlagelago batho 2ke lefeela, ka ge ka moka ba hlagelwa ke tše di swanago:9:1-2 “Motho ga a tsebe ... swanago” Seheberu ga se kwagale gabotse. moloki, yo kgopo, yo a dirago tše botse, le yo mobe,9:2 Diphetolelo tše dingwe tša kgale di re “le yo mobe” Seheberu ga se na mantšu a. mohlweki le yo e sego mohlweki, moišasehlabelo le yo e sego moišasehlabelo. Se se hlagelago moloki le modiradibe se a mo hlagela; wa go ikana o hlagelwa ke se se hlagelago wa go šia go ikana. 3Yeo ke ye nngwe ya taba tše mpe tše di diregago mo lefaseng, ge bohle ba lebanwa ke tše di swanago. Le gona dipelo tša bona di dula di tletše bobe le bošilo bophelong bja bona ka moka, mme ka morago ba hwe. 4Fela motho ge a sa ntše a phela mo lefaseng o na le kholofelo; mpša ye e phelago e phala tau ye e hwilego. 5Ba ba phelago ba a tseba gore ba tlilo hwa, ba ba hwilego bona ga ba tsebe selo. Ga go moputso wo ba sa o letetšego; ba lebetšwe širešire. 6Lerato la bona le lehloyo la bona le mafolofolo a bona ke kgale di hwile. Ba ka se sa tsoga ba kgathile tema go tšohle tše di dirwago mo lefaseng.
7Ge go le bjalo, gona wena eya o itšele dijo tša gago o thabile, o inwele beine ya gago o thakgetše, gobane Modimo o šetše a kgahlilwe ke mediro ya gago. 8O dule o apere diaparo tše ditšhweu, o inathiše hlogo ka makhura. 9Ge o sa ntše o phela bophelo bjo bja go se re selo bjo Modimo a go filego bjona mo lefaseng, o ithabiše le mosadi wa gago yena yo o mo ratago. O ithabiše le yena bophelong bja gago ka moka bja matšatši a go se re selo, ka gobane woo ke wona moputso wa maitapišo a gago ge o sa phela mo lefaseng. 10Tšohle tše o ka ikhwetšago o di dira, o di dire ka mafolofolo, ka gobane kua bodulabahu o yago gona ga go na go šutha, goba go nagana, goba go tseba, goba go hlalefa.
11Se sengwe se ke se lemogilego mo lefaseng ke gore ba lebelo ga se bona bao ka mehla ba thopago sefoka, le bagale ga se bona bafenyi ka mehla; ba bohlale ga se bona bao ka mehla ba nago le tša go ja; lehumo ga se la ba tlhaologanyo ka mehla, le ba ba nago le tsebo ga se bona bao ka mehla ba ratwago. Sengwe le sengwe se tlela motho ka nako le sebaka sa gona. 12Gape motho ga a tsebe gore ya gagwe nako e tla neng. Bjalo ka ge hlapi e swarwa ka lelokwa le e ka se le phonyokgego, le nonyana e tanywa ka sefu, motho le yena o tanywa ke madimabe ge a mo wela.
13Se sengwe se ke se lemogilego mo lefaseng ke ka moo bohlale bo tšewago ka gona, gomme ka bona e le taba ye bohlokwa. 14Go kile gwa ba le motsana wo o se nago le batho ba bantši. Wa hlaselwa ke kgoši ye maatla. Ya o dikanetša, ya bopelela dintotoma tša mobu go o dikologa. 15Gona moo motsaneng go be go dula monna yo mongwe wa modiidi, fela e le yo bohlale. A phološa motsana woo ka bohlale bja gagwe, eupša ka morago a se sa gopolwa ke motho. 16Ke mo ke ilego ka bona gore bohlale bo phala maatla, le ge bohlale bja modiidi bo nyatšwa, le dipolelo tša gagwe di sa šetšwe ke motho. 17Go theeletša monna yo bohlale yo a bolelelago fase go phala go theeletša mmuši yo a hlabago mašata gare ga mašilo. 18Bohlale bo phala marumo, mosenyi o tee yena a ka senya dilo tše dintši tše dibotse.


text:
Potšišo
Jesu Kriste ke mang?
Karabo
Go fapana le potšišo e rego ,“Na Modimo o gona?” ke batho ba sego kae fela bao ba botšišago ge e ba Jesu a kile a phela. Ke selo seo se amogelwago ke batho ba bantši gore Jesu o ile a ba gona le go phela lefaseng Isiraeleng nywaga e 2000 e fetilego. Taba e thoma ge boitsibišo bjo bo feletšego ka Jesu bo setše bo ahla-ahlilwe. Mo e ka bago madumedi ka moka a ruta gore Jesu ke moporofeta goba morutiši yo botse goba monna wa Modimo. Bothata ke gore Beibele e re botša gore Jesu e be e se moporofeta, morutiši yo botse goba monna wa Modimo fela, eupša e be e le seo se fetago hlaloso tšeo.
C.S. Lewis ka pukung ya gagwe Mere Christianity o ngwadile se latelago: “Ke leka ka gohle gore ke ganetše mang le mang go bolela selo seo se se nago hlaloganyo seo gantši batho ba bantši ba atišago go se bolela ka Yena [Jesu Kriste]: 'Ke ikemišeditše go amogela Jesu bjalo ka morutiši yo mogolo yoo a nago le boitshwaro, eupša ga ke dumele polelo ya gagwe ya gore ke Midimo.' Se ke selo se sengwe seo re sa swanelago go se dira. Motho yo e lego motho fela a bolela dilo tšeo Jesu a di boletšego e ka se be morutiši yo botse fela. Go na e swanetše go ba e be e le lešilo—go swana le motho yoo a rego yena ke yena lee leo le bodilego—goba gona e swanetše go ba e le Diabolo. O swanetše go dira kgetho ya gago. Mohlongwe monna yo e be e le goba ke Morwa wa Modimo goba ke motho yoo a lahlegetšwego ke hlaologanyo goba o diragaletšwe ke selo se sengwe se kotsi kudu. O ka mmotša gore ke lešilo, o ka mo tshwela ka mare wa mmolaya bjalo ka letemona; goba o ka khunamana mo maotong a gagwe gomme wa mmitša Morena Modimo. Eupša a re se keng ra itlela fela ka kgopolo ya gore ke morutiši yo mogolo. Ga se a ka a re šiyela kgopolo ye bjalo le gatee. Seo e be e se maikemišetšo a gagwe.”
Ka gona, Jesu o ile a ipontšha e le mang? Beibele e bolela gore ke mang? La mathomo, a re lebeleleng gore mantšu a Jesu go Johane 10:30, “Nna le Tate re batee.” Ge o e bala fela ka go fetiša mahlo, se se ka no se bonagale ka boipolelo bja gore Jesu o re ke yena Modimo. Lega go le bjalo, bona kamoo Bajuda ba arabelago ka gona go polelo ya Jesu, “‘Ga re go kgatle ka baka la modiro o botse, eupša re go kgatla ka baka la go rogaka, le ka baka la gore wena gaešita le ge o le motho, o itira Modimo’” (Johane 10:33). Bajuda ba ile ba kwešiša polelo ya Jesu e le boipolelo bja gore o re ke yena Modimo. Ditemaneng tše latelago, Jesu ga a phošolle Bajuda ka gore, “Ga ke re ke nna Modimo.” Se se bontšha gore Jesu ka nnete o be a re ke Yena Modimo ge a be a bolela gore, “Nna le Tate re batee” (Johane 10:30). Mohlala o mongwe ke wa Johane 8:58: “‘Ruri-ruri ke re go lena, ‘pele Aborahama a e ba gona, ke be ke šetše ke le gona.’” Gape, ge Bajuda ba arabela polelong ya Jesu ba ile ba topa mafsika ka maikemišetišo a go leka go mo kgatla ka ona (Johane 8:59). Go ihlalosa ga Jesu e le Modimo ke hlaloso e lebanyago ya tirišo ya Testamente ya kgale ya leina la Modimo (Ekisodo 3:14). Ke ka baka la’ng Bajuda ba be ba nyaka go kgatla Jesu ka mafsika ge e ba a be a sa bolela selo sengwe seo ba dumelago gore ke maroga, go bolela gore ke yena Modimo?
Johane 1:1 e re “Lentšu e be e le Modimo.” Johane 1:14 e re “Lentšu e bile nama.” Se se bontšha gabotse gore Jesu ke Modimo ka sebopego sa nama. Thomase morutiwa o ile a bolela ka Jesu gore “Morena wa-ka le Modimo wa-ka” (Johane 20:28). Le gona, Jesu ga a mo phošolle. Moapostola Paulo O mo hlalosa e le, “…Modimo yo mogolo le mophološi wa rena, Jesu Kriste” (Tito 2:13). Moapostola Petro le yena o bolela se se swanago ge a re, “…Modimo le mophološi wa rena, Jesu Kriste” (2 Petro 1:1). Modimo Tate le yena ke hlatse ya boitsebišo bjo feletšego bja Jesu, “Eupša mabapi le Morwa o re, ‘Your throne, O God, will last forever and ever, and righteousness will be the scepter of your kingdom.’” Boporofeta bjo bo lego ko go Testamente ya kgale bo ile bja tsebiša ka go ba Gagwe modimo, “Re tswaletšwe ngwana, Yo pušo e lego magetleng a Gagwe, leina la gagwe ke matete, moeletši, Modimo yo matla, Tate wa bosafelego, kgoši ya kagišo” (Jesaya 9:6).
Ka gona, bjalo ka ge C.S. Lewis a boletše, go dumela gore Jesu ke morutiši yo botse fela ga se nnete. Ka ntle le pelaelo, Jesu o ipontšhitše gore ke Modimo. Ka gona, ge e ba e se Modimo, go na ke moaketši, ga se moporofeta, morutiši yo botse goba monna wa Modimo. Ka maiteko a go hlalosa mantšu a Jesu, “barutwana” ba mehleng yeno ba Beibele ba bolela gore bona ba tseba “histori ya nnete ya Jesu” e bile ba bolela gore ga se a bolela dilo tše dintši tšeo Beibele e di bolelago ka yena. Re bomang rena re ka ganago seo lentšu la Modimo le se bolelago mabapi le seo Jesu a se dirilego le seo a se boletšego? Go tla bjang gore “morutwana” yoo a phetšego nywaga e sekete ka morago ga gore Jesu a tloge a tsebe gakaone seo Jesu a se dirilego le seo a sego a se dira le go se bolela go feta bao a phetšego le bona, a hlanketšego le bona e bile barutilwe ke Jesu ka boyena (Johane 14:26)?
Ke ka baka la’ng potšišo ya go tseba Jesu e le ya bohlokwa gakakaa? Ke ka baka la’ng re swanetše go tshwenyega ge e ba e le Modimo goba go se bjalo? Lebaka la bohlokwa leo Jesu e swanetšego go ba Modimo ka lona ke gore ge e ba e se Modimo lehu la Gagwe le be le ka se swanelege go patela dibe tša batho ba lefase ka moka (1 Johane 2:2). Ke Modimo feela yo a ka patelago kotlo ye bjalo (Baroma 5:8; 2 Bakorinthe 5:21). Jesu o be a swanetše go ba Modimo e le gore a patele dibe tša rena. Jesu o be a swanetše go ba motho e le gore A ka hwa. Phološo e hwetšagala fela ka go ba le tumelo go Jesu Kriste. Go dumela go Jesu ke yona tsela fela ya go phologa. Go ba ga Jesu Modimo, ke gona moo go dirilego gore a bolele gore, “Ke nna tsela le nnete le bophelo. Ga go yo a tlago go Tate ge e se ka nna” (Johane 14:6).
English
Jesu Kriste ke mang?


text:
KE BOPA BANNA BA KA MOSO BA BOIKARABELO
MOGALE SEKWELA // April 18,
SESHEGO: E be e le papadi ye boima magareng ga Young Tigers FC le Master Pieces FC.
Papadi ye e be e ralokwa lefelong la Juju Valley go la Seshego Zone 1 ka ntle ga Polokwane. Baraloki ba Master Pieces ba ralokile boima karolong ya mathomo mme ba feleletša ba nošitše nno ya bona ya mathomo.
Mo karolong ya bobedi, baraloki ba Young Tigers ba boile ba tiile mme Lebo Nzunga (14) a feleletša a nošitše ka morago ga go hwetša kgwele yeo e tšwago khutlong.
Papadi e ile ya fela e le 1-1 le ka morago ga nako ya kokeletšo. Barati ba kgwele ya maoto ba be ba opela dikoša ba opelela baraloki ba thonamente ye ya ba mengwaga ya ka fase ga 13. Papadi ye e feleletše e ile moloreng gore go be le nkgwete.
Moswaradino wa Tigers FC o be a tiišitše mme a kgona go thiba dino tše tharo, ba thopa papadi ye ka nno tše tharo go tše pedi. Barati le balatedi ba ile ba tlala lepatlelo ka lethabo ge ba be ba keteka phenyo.
Baraloki ba ba be ba sa ralokele go hwetša sefoka. Nepo e be e le go ba hlohleletša gore ba tlogele go dira dilo tše dibe mebileng. Ye e be e le tsela ya go ba tloša mebileng gore ba se nwe madila, go fola motsoko le go senya.
Mohlahli wa Tigers FC, Levy Molokomme, o re o tsenetše thonamente ye gore baraloki ba gagwe ba be le seo ba ka se dirago.
“Ke a ba godiša gore ba tle ba be banna ba mmakgonthe ba ka moso,” gwa realo Molokomme.
O re papadi ye e be e le boima. “Ke boletše le baraloki ba ka, ka ba hlohleletša gore ba oketše thaloko ya bona. Ka morago ga moo, ke bone thaloko ya bona e thoma go matlafala. Ke ka fao re kgonnego go thopa,” a realo.
Moraloki wa Tigers FC yo a kgonnego go nweša, Lebo, o re o tsebile gore o ile go nweša nakong ya ge a hwetša kgwele. Ke tsene papading ka nepo ya go nweša,” a realo.


text:
Na ke bomang, moše ledibogong,
Ba hlohlorang role la lebitla, ba lesedi,
Ba kganya, Ba meqhaka dihlogong?
Bonang seema, geba hlaga ka kgoro,
Jerusalema e moswa, pona tša bona tše tsošwang ke nyakallo: ke madi a konyana.
Keba tšweleng tšileng tša manyala,Go boleng ga lebitla la sebe, jwalo geba hlwehile, ke madi a konyana.Bogang seema, geba tsena ka kgoro.
Keba tšwago mokgathaleng wa dintwa, Bodibeng bja dillo le hlorego, joale geba hlwekile, ke madi a konyana, Bogang seema, geba tsena ka kgoro.
Ke mowe ba enego ka dipalema, Ba aperego bošweu, lesedi, Me geba hloka kodi, ke madi a konyana. Bogang seema geba tsena ka kgoro.
Ke sehou sa mehutahuta, batšwa dipheletšong tša lefase, Bohle ba lopolotšwe ke madi a konyana. Bonang seema, geba tsena ka kgoro.
O mong waka untumelele lenna, ke phakiše ke kgabe, ke fihle, Nthlatswišiše ke hlweke, ke seke ka ronega! E ke tlaba gona goba tsenago ka kgoro, Jerusalema e moswa. Ga ke bina gona le bona ka nyakallo, ke madi a konyana. Amen
Submitted by: Masenyeletja


text:
101Gape dintšhi tše di hwilego10:1 “dintši tše di hwilego” goba “ntši ye e hwilego” di bodiša senkgabose sa raditlolo, sa nkga, gomme le botlaela bjo bonyenyane bo fekeetša bohlale le tlhompho.
2Motho yo bohlale o kganyoga tše di lokilego, mola setlaela sona se kganyoga tše di sego tša loka. 3Botlaela bja gagwe bo bonagala le ge a sepela ka tsela, mme o bontšha mang le mang gore ke setlaela.
4Ge mmuši wa gago a ka go galefela, o se ke wa ngala modiro, gobane go itshwara go phephiša motho diphošo tše dikgolo.
5Go na le bobe bjo ke bo lemogilego mo lefaseng, phošo ye e felago e dirwa ke babuši: 6mašilo a bewa maemong a godimo, mola bahumi bona ba le maemong a fase. 7Ke hlwa ke bona makgoba a sepela ka dipere, mola bakgomana bona ba sepela ka maoto mo nkego ke makgoba.
8
Diema 26:27
Moepamolete a ka wela go wona, le mokgerešamorako a ka longwa ke noga. 9Moepamaswika a ka gobatšwa ke maswika, mophaphadikgong le yena a ka gobatšwa ke tšona. 10Yo a remago ka selepe se se kubegilego a sa se lootše, o swanetše go ikokoropa. Gape motho o tšweletšwa ke bohlale bja gagwe. 11Ge noga e ka kobola e sešo ya upiwa, moupi o tla loba moputso. 12Dipolelo tša mohlalefi di a kgahliša, mola mantšu a setlaela ona a bolaya mmoledi wa ona. 13Setlaela ge se bolela se thoma ka tša bošilo, sa feleletša ka tša botlatlatlatla. 14Se bolela motšhaotšhele.
Ga go motho yo a tsebago tša ka moso. Kgane ke mang yo a ka botšago motho se se tlago hlaga ge a hwile?
15Semaumau se lakalela modiro wo boima, le tsela ya go ya motseng ga se e tsebe.
16Go madimabe naga ye e bušwago ke kgoši ya mošemanyana,10:16 “mošemanyana” goba “mohlanka” yeo bakgomana ba yona ba ketekago e sa le gosasa. 17Fela ye lehlogonolo naga ke yeo kgoši ya yona e lego kgoši ka madi, yeo bakgomana ba yona ba ketekago ka nako ye e lebanego, bao ba nwelago go itapološa, e sego go tagwa.
18Tlhaka ya ntlo e wela ka gare ka lebaka la bobodu bja mong; e nela ka lebaka la ge yena e le naladiarotha.
19Menyanya e direlwa boipshino, le beine e thakgatša batho, fela tšohle di nyaka tšhelete.
20O se bolele kgoši gampe, ešita le ka pelong ya gago, le mohumi o se mmolele gampe, ešita le ka phapošing ya gago ya go robala; gobane nonyana ye e fofago e ka go tšea lentšu, ramafofa a ka yo go boletša.


text:
51Ka morago ga moo Jesu a ya Jerusalema, monyanyeng wo mongwe wa Bajuda. 2Moo Jerusalema go na le bodiba kgauswi le kgoro ye ba rego ke Lesoro la Dinku, bodiba bja gona ka Seheberu ba re ke Bethesda,5:2 “Bethesda” Dingwalwakaseatla tše dingwe di re “Betsata”. gomme go dikologa bodiba bjo go na le mathudi a mahlano. 3Gona moo go be go robatšwa balwetši ba bantši – difofu le digole le barephaditho.5:3 Dingwalwakaseatla tše dingwe di tlaleletša ka ditemana 3b-4 tše di rego “Ba be ba letela meetse gore a biloge, 4 ka gobane ka dinako tše dingwe morongwa wa Morena o be a fela a theogela ka bodibeng a biloše meetse. Molwetši wa mathomo yo a tsenago ka bodibeng go ba meetse a biloga o be a fodišwa bolwetši bofe goba bofe bjo a bo lwalago.”
5Go be go na le monna yo mongwe gona moo yo a bego a feditše mengwaga ye masome a mararo le metšo ye seswai a lwala. 6Jesu a re go mmona a robetše moo a tseba gore o lwetše nako ye telele, ka gona a mmotšiša a re: “Na o nyaka go fola?”
7Molwetši yoo a mo fetola a re: “Morena, ga ke na motho yo a ka ntsentšhago ka bodibeng ge meetse a bilogile. Ge ke sa re ke yo tsena, mongwe o nthaka pele.”
8Jesu a re go yena: “Emelela, o tšee legogwa la gago o sepele.” 9Monna yoo a nama a fola, a tšea legogwa la gagwe a sepela.
Tšatši la gona e be e le Sabatha, 10
Jer. 17:21
ka gona baetapele ba Bajuda ba botša monna yoo wa go fodišwa ba re: “Lehono ke Sabatha, gomme ga o dumelelwe go rwala legogwa.”
11Yena a re: “Monna yo a mphodišitšego ke yena a mpoditšego gore ke tšee legogwa le la ka ke sepele.”
12Bona ba mmotšiša ba re: “Ke mang yena monna yoo wa go go botša gore o tšee legogwa la gago o sepele?”
13Fela monna yoo wa go fodišwa o be a sa tsebe gore yo a mo fodišitšego ke mang, ka ge Jesu a be a ngwegetše lešaba le le bego le le moo.
14Ka morago ga lebakanyana Jesu a tla a mo hwetša Tempeleng, gomme a re go yena: “Ga ke re šemo o fodile; o se sa dira dibe, ka gore o ka tla wa welwa ke madimabe a go feta ale.”
15Ke moka monna yoo a tloga a yo botša baetapele bale ba Bajuda gore motho yo a mo fodišitšego ke Jesu. 16Bona ba napa ba thoma go hlomara Jesu, ka ge a fodišitše motho ka tšatši la Sabatha. 17Jesu a re go bona: “Tate o dula a šoma, gomme le nna ke a šoma.”
18Ge a realo baetapele ba Bajuda ba mo falela le go feta ba nyaka go mmolaya, ba re o rile go tshela molao wa Sabatha a ba a bolela gore Modimo ke Tatagwe, gomme ka go realo ya ba ge a itekanya le Modimo.
19Jesu ge a ba fetola a re: “Ruri, ruri, ke le botša gore Morwa wa Modimo a ka se kgone go dira selo ka boyena; o dira fela se a bonago Tate a se dira. Tše Tate a di dirago ke tše le nna, Morwagwe, ke di dirago. 20Gobane Tate o rata nna, Morwagwe, gomme o mpontšha tšohle tše a di dirago. Ebile o sa tlilo mpontšha tše dikgolo le go feta, gomme le tla tlabega. 21Bjalo ka ge Tate a tsoša bahu a ba phediša, le nna, Morwagwe, ke phediša bao ke ratago go ba phediša. 22Le gona Tate ga a ahlole motho. Maatla ka moka a go ahlola o a file nna, Morwagwe, 23gore bohle ba ntlhomphe, nna, Morwagwe, ka mokgwa wo ba hlomphago Tate ka wona. Yo a sa hlomphego nna, Morwa wa Modimo, ga a hlomphe Tate yo a nthomilego.
24“Ruri, ruri, ke le botša gore yo a theeletšago tše ke di bolelago mme a dumela go yo a nthomilego, o šetše a na le bophelo bjo bo sa felego. A ka se tšwewe, ka gore o šetše a tlogetše tsela ya go ya lehung, o swere ya go ya bophelong bjo bo sa felego. 25Ruri, ruri, ke le botša gore nako e etla, ebile nka re e tlile, ya gore bahu ba kwe lentšu la Morwa wa Modimo, gomme ba ba le theeletšago ba tla phela. 26Bjalo ka ge Tate a na le maatla a go phediša, ka wona mokgwa wo mobjalo o file le Morwagwe ona maatla a go phediša. 27O mo file le a go ahlola, ka ge e le yena Morwamotho. 28Le se makale ge ke realo; nako e etla ya gore bahu ka moka ba kwe lentšu la gagwe 29
gomme ba tšwe ka mabitleng a bona: bao ba bego ba dira tše di lokilego ba tsogele go phelela sa ruri, gomme bao ba bego ba dira tše kgopo ba tsogele go lahlwa.”
30“Ka bonna ga go se ke kgonago go se dira. Ke ahlola fela ka mo ke botšwago ke Modimo, ka gona ke ahlola ka toka, ka gobane ga ke gabe go dira se se ratwago ke nna, ke gaba go dira se se ratwago ke yo a nthomilego.
31“Ge nkabe e le nna fela yo ke itlhatselago, bohlatse bja ka bo ka be bo sa amogelege. 32Eupša go na le yo mongwe yo a ntlhatselago, gomme ke a tseba gore bohlatse bjo a bo bolelago ka nna ke bja nnete. 33
3:27-30
Ke Johanese yo le kilego la roma batseta ba lena go yena, gomme yena a hlatsela therešo. 34Ga se gore ke ikanya motho gore a ntlhatsele; ke dio boledišwa ke ge ke nyaka gore le phološwe. 35Johanese e be e le lebone le le tukago le bonega, gomme lena la kgahlwa kudu ke seetša sa gagwe sebakanyana. 36Eupša nna bohlatse bjo ke nago le bjona bo feta bjola bja Johanese, gobane mediro ye ke lego gare ke e dira, ye ke laetšwego ke Tate gore ke e phethe, e a ntlhatsela, gomme e tiišetša gore ke romilwe ke Tate. 37
Mar. 1:11
Luk. 3:22
Tate yo a nthomilego le yena o a ntlhatsela. Lentšu la gagwe ga se la ka la le kwa, le yena ka sebele ga se la ka la mmona, 38le tše a di bolelago ga le di sware ka dipelo gobane ga le dumele yo a mo romilego. 39Le badišiša Mangwalo a Makgethwa ka gobane le holofela gore mo go ona le tla hwetša bophelo bjo bo sa felego, gomme ona Mangwalo a a Makgethwa ke ona a ntlhatselago. 40Le ge go le bjalo ga le nyake go tla go nna gore le be le bophelo bjo bo sa felego.
41“Ga se gore ke nyaka go tumišwa ke batho. 42Gape ke a tseba gore le batho ba mohuta mang, ebile ke a tseba gore Modimo yena ga le mo rate. 43Nna ke tlile ke romilwe ke Tate, fela ga le nkamogele; eupša mohla go ka tlago yo a itlelago, yena le tla mo amogela. 44Le rata go tumišwa ke batho, ga le gabe go tumišwa ke yo e lego Modimo a nnoši; bjale nna le ka ntumela bjang? 45Fela le se ke la gopola gore ke nna ke tlago le bega go Tate. Moshe, yo le mmotilego, ke yena a tlago le bega. 46Gape ge le ka be le dumela Moshe, le nna le ka be le ntumela, gobane o ngwadile ka nna. 47Fela ka ge tše a di ngwadilego le sa di dumele, tše di bolelwago ke nna tšona le ka di dumela bjang?”


text:
Ka ga
Seo o swanetšego go se dira
Lebaka
E dira tshenyagelo ya bokae
Diforomo tšeo di swanetšwego go tlatšwa
Dintlha tša boikopanyo
Ka ga go ngwadiša mašaledi a dilengwa le dijo tša diruiwaratwa
Gore o kgone go tšweletša goba go rekiša mašaledi a dilengwa goba dijo tša diruiwaratwa, o swanetve go ingwadiša le Registrar of Act 36 of 1947.
Mašaledi a dilengwa le dijo tša diruiwaratwa ke dijo tše di tšweletšwago ka go kgatla goba go šila dibunwa, dibithamine le diminerale. A šomišwa go fepa diphoofolo tša selegae goba leruo.O swanetše go ba o dula mo Afrika Borwa goba le khamphani ye e nago le ofisi mo Afrika Borwa gore o kgone go dira kgopelo.Ge e le gore mašaledi a dijo tša go lengwa a o nyakago go a ngwadiša a šetše a ngwadišitšwe ke motho yo mongwe, o swanetše go hwetša tumello ya lengwalo la motho yoo a šetšego a ngwadišitve pele wena o ka ngwadišwa.
Pele o romela kgopelo ya gago, o swanetše go romela mohlala wa dijo tša go lengwa goba tša diruiwaratwa laporathoring efe le efe ye e ngwadišitšwego. Setšweletšwa seo se tlo sekasekwa go bona ge e le gore se kgotsofatša dinyakwa tše di beilwego.
Laporathori e swanetše go go fa setifiketi sa tshekatsheko se o swanetšego go se mamaretša mo kgopelong ya gago. Moretšistra a ka se amogele kgopelo ya gago ge e se na setifikeiti sa tshekatsheko go tšwa laporathoring ye e dumeletšwego.
Hlokomela: O swanetše go tsošološa boingwadišo bja gago ka morago ga mengwaga ye mengwe le ye mengwe ye meraro. Kgoro ya Temo, Dikgwa le Dihlapi e tlo go tsebiša ge nako e batametše.
Seo o swanetšego go se dira
- Tšea mohlala wa mašaledi a dilengwa goba dijo tša diruiwaratwa o a iše laporathoring ye e ngwadišitšwego gore a sekasekwe gomme o fiwe setifikeiti sa lab.
- Ngwalela Moretšistra lengwalo le le hlalošago tshedimošo ye:
- Leina la mašaledi a dilengwa gona dijo tša diruiwa
- Nomoro ya boingwadišo ya mašaledi ao a dilengwa, ge e le gore a šetše a ngwadišitšwe efa lebaka la go hlaloša kgopelo ya gago (ge e le gore ke kgopelo ye mpsha goba o oketša setšweletšwa se sengwe mo go se se šetšego se ngwadišitšwe)
- Tumello ya lengwalo, ge e le gore mašaledi ao a dilengwa a šetše a ngwadišitšwe ke motho yo mongweSetifikeiti sa tshekatsheko sa laporathoriBohlatse bja tefo le nomoro ya boitšhupo.
- Se ga se nyakege ge o romela kgopelo ya gago ka letsogo gomme o lefa ka kheše go Kgoro ya temo,
- Dikgwa le Dihlapi (DAFF)leibole
- Hwetša fomo inthaneteng gomme o e tlatše. Fomo yeo e swanetše go saenwa le ke Mokomišinare wa Maikano.
- Mamaretša lengwalo la go šitlela kgopelo, leibole ya setšweletšwa, le setifikeiti sa tshekatsheko go tšwa laporathori.
- Romela difomo tša kgopelo (e tee ya setlogo le khopi e tee) go: The Registrar: Act No. 36 of 1947, Private Bag X343, Pretoria, 0001 goba di iše ka letsogo go: The Registrar: Act No. 36 of 1947, Agriculture Place, 20 Steve Biko Street, Arcadia Pretoria
- Lefa tšhelete ye e beilwego. Ge e le gore o romela kgopelo ya gago, o swanetše go lefa tšhelete ye e beilwego ka otara ya poso ka leina la Director General Agriculture. Ge o iša kgopelo ka letsogo, o swanetše go lefa ka kheše tšhelete ye e beilwego. Ngwala tshedimošo ya tefo go swana le ye e lego mo go Sterilising plant.
Account name: NDA-ACT36 of 1947
Account number: 11 2031 02
Branch code: 01 0845
Bank name: Standard Bank
Ref: 11FF1 le leina la khamphani.
E dira tshenyagelo ya bokae
Diforomo tšeo di swanetšwego go tlatšwa
- Application form for the registration of pet food (including complementary pet food or treat)
- Application form for the registration of complete or concentrate horse and other feed
- Application form for the registration of complete or concentrated ruminant feed(s) (with NPN)
- Application form for the registration of complete or concentrated monogastric feed(s)
- Application form for the registration of animal or plant derived raw material
- Application form for the registration of milk replacers
- Application form for the registration of general supplements, licks or herbal supplements
Administration
Lindinkosi Lembethe
Tel: 012 319 6863
E-mail: LindinkosiL@daff.gov.za
National office
Tel: 012 319 6657
Fax: 012 319 7179
Physical address: 20 Steve Biko Street, Arcadia, Pretoria
Postal address: Private Bag X343, Pretoria 0001
Web address: https://www.dalrrd.gov.za/Branches/Agricultural-Production-Health-Food-S...


text:
661
23:22
Morena o re: “Legodimo ke setulo sa ka sa bogoši, mme lefase ke bogato bja ka. Ka gona, ke ntlo mang ye le kago nkagela yona? Ke ngwako mang wo le kago nkagela ka dula ka go wona? 2Etse ke nna ka noši ke hlodilego legodimo le lefase, mme tša ba gona! Batho ba ba nkgahlago ke ba ba ikokobetšago gape ba itsholago, ke ba ba phethago melao ya ka.
3“Setšhaba se dira dihlabelo se sa ntšhetše. Ka gona, yo a dirago sehlabelo ka poo go nna o swana le yo a bolayago yo mongwe; yo a dirago sehlabelo ka kwanyana o swana le yo a robago mpša molala; yo a neelago kabelo ya bupi o swana le yo a dirago sehlabelo ka madi a kolobe; yo a ntšhumelago seorelo o swana le yo a khunamelago modimo wa seswantšho. Ba dira tše ba di ratago, gomme ba kgahlwa ke go khunamela medimo ya diswantšho ya go sišimiša. 4Ka gona ke tla dira gore ba welwe ke masetlapelo le dilo tše ba di tšhabago, ka gobane mola ke ba bitša ga go yo a ilego a nkaraba, goba a theeletša mola ke bolela. Ba ile ba dira tše mpe mme ba ikgethela tše di sa nkgahlego.”
5Theeletšang se Morena a se bolelago, lena le phethago melao ya gagwe: “Ka ge le ntheeletša ba bangwe ba gabolena ba le hloile mme ba a le kgetholla. Ba a le kwera ba re: ‘Nke Morena a bontšhe bogolo bja gagwe gomme a le phološe, gore re tle re le bone le thabile!’ Eupša ke bona beng ba ba tlago lewa ke dihlong! 6Theeletšang! Lešata lela le kwagalago motseng, modumo wola o tšwago ka Tempeleng, ke modumo wa Morena ge a lefiša manaba a gagwe ka lebaka la tše ba di dirilego!
7
“Jerusalema e swana le mosadi wa go no belega a se a ka a šokwa, yo a tswalago morwa a se a ka a kwa bohloko. 8Kgane o gona yo a kilego a kwa goba a bona taba ya mohuta woo? Na badudi ba naga ba kile ba tswalwa ka tšatši le tee? Goba setšhaba sona se kile sa hlolega ka nako e tee? Jerusalema e ka se šokwe go ya kae pele setšhaba se tswalwa. 9Kgane le gopola gore nka thoma modiro wa go belegiša mme ka se o feleletše? A nka dira gore Jerusalema e thome go belega ka buša ka thiba popelo?” Go botšiša Morena Modimo.
10Thabang le Jerusalema,
le hlabe mekgolokwane,
lena bohle le ratago motse wo!
Hlalalang kudu le wona,
lena ka moka le kilego la o ilela!
11Le tla ipshina ka katlego ya wona,
bjalo ka lesea le le nyanyago letswele la mmagolona la khora.
12Morena o re: “Ke tla le tlišetša boiketlo bjo bo sa kgaotšego, bjo bo swanago le noka ge e dula e ela meetse; mahumo a ditšhaba a tla elela go lena bjalo ka noka ye e falalago. Le tla swana le ngwana yo a nyantšhwago ke mmagwe, a pepulwa, a farwa difarong. 13Ke tla le homotša kwa Jerusalema, bjalo ka mosadi ge a homotša ngwana wa gagwe. 14Ge le bona tšeo di direga le tla thaba. Le tla phela gabotse bjalo ka bjang bjo bofsa. Ke moo nna, Morena, ke tlago bontšha bahlanka ba ka maatla a ka ka go ba hlakodiša, ka ba ka ba bontšha ka moo ke galefetšego manaba a ka ka gona.”
15Morena o tla tla ka mollo le ka dikoloi tša gagwe tša ntwa tša lebelo bjalo ka ledimo, gore a tle a laetše ka moo a tukelago manaba a gagwe bogale ka gona. 16O tla itefeletša ka batho bohle ba lefase. Ba a ba bonago molato o tla ba bolaya ka tšhoša le ka mollo, mme go tla hwa ba bantši.
17Morena o re: “Bao ba itlhwekišago ka moo moetapele wa bona a ba botšago ka gona, gore ba yo khunamela medimo ya diswantšho ka dirapeng tše ba rego ke tše dikgethwa,66:17 “dirapeng ... tše dikgethwa” Lebelela Jes. 1:19. bao ba jago kolobe le magotlo le tše dingwe dilo tša go šišimiša, ba tla bolawa mmogo. 18Ke tseba66:18 Diphetolelo tše dingwe tša kgale di re “Ke tseba” Seheberu se re “Ke”. megopolo ya bona le ditiro tša bona. Nako e etla yeo ka yona ke tlago kgoboketša ditšhaba tšohle tše di bolelago maleme a mehutahuta. Ge ba kgobokana ba tla bona maatla a ka, 19gomme ba tseba gore ke nna ke ba otlago.
“Eupša mašaledi a bona a mangwe ke tla a roma ditšhabeng le bathong ba mabopong a kgole ba ba sešogo ba kwa setumo sa ka, le gona ba sešogo ba bona maatla a ka: Ke tla ba roma Tarshishe, Libia,66:19 Phetolelo ye nngwe ya kgale e re “Libia” Seheberu se re “Pule”. Lidia le bakgoni ba yona ba mesebe, le Tubale, le Gerike. Ba tla begela ditšhaba tšeo bogoši bja ka. 20Ba tla tliša banna ba gabolena ka moka ba etšwa ditšhabeng ba abetšwe nna. Ba tla ba tliša thabeng ya ka ye kgethwa66:20 “thabeng ya ka ye kgethwa” Lebelela Jes. 2:3. kwa Jerusalema ba ba nameditše dipere le dimeila le dikamela le dikoloi tša ntwa le dikoloi tše dingwe, go no swana le Baisraele ge ba tliša dikabelo tša bupi Tempeleng ka dibjana tše di hlwekilego. 21Ba bangwe ba bona ke tla ba bea baprista le Balefi.
22
2 Pet. 3:13
Kut. 21:1
“Bjalo ka ge legodimo le lefsa le lefase le lefsa tše ke di hlolago e tla ba tša neng le neng di hlokometšwe ke nna, ka wona mokgwa wo mobjalo ditlogolo tša lena le leina la lena e tla ba tša go ya go ile. 23Ka monyanya wo mongwe le wo mongwe wa Lebalana le ka Sabatha se sengwe le se sengwe batho ba ditšhaba tšohle ba tla tla go nkhunamela ka Tempeleng ya ka Jerusalema.” O realo, Morena. 24
“Ge ba tloga ba tla bona ditopo tša bao ba ilego ba ntsogela maatla. Diboko tše di di jago di ka se tsoge di hwile, le mollo wo o di tšhumago o ka se tsoge o timilwe. Go bona ditopo tšeo go tla šišimiša batho ka moka.”


text:
31
Ka ge bjale le tsošitšwe bahung le Kriste, nyakang tša legodimong, moo Kriste a dutšego madulong a bogoši kgauswi le Modimo. 2Naganang tša legodimong, e sego tša mo lefaseng, 3gobane le hwile, gomme bophelo bja lena bo fihlilwe le Kriste go Modimo. 4Bophelo bja lena ke Kriste, gomme mohla a etla ka borena le lena le tla ba naye le na le letago la gagwe.
5Bjale ge, tlogelang ditumo tša lena tša nama bjalo ka bofebe, bootswa, ditumo tše mpe, le megabaru, yona e lego go khunamela medingwana. 6Tše dibjalo ke tšona tše di tlišetšago ba go se theeletše Modimo kgalefo ya gagwe.3:6 “Tše dibjalo ... gagwe.” Dingwalwakaseatla tše dingwe di re “Tše dibjalo ke tšona tše di galefišago Modimo.” 7Pele le be le phela ka ditumo tše dibjalo, di le laola mo bophelong.
8Eupša bjale le swanetše go lahla dilo tše ka moka, e lego pefelo, kgalefo, lehloyo le lesebo. Dipolelo tša dihlong di se tšwe melomong ya lena. 9
Le se aketšane, gobane tlhago ya lena ya kgale le e apotše gotee le ditiro tša yona, 10
Baef. 4:24
gomme la apara ye mpsha ye Modimo, Mmopi wa yona, a dulago a e mpshafatša gore e swane le yena, gore le tle le mo tsebe ka botlalo. 11Ge go le bjalo, ga go sa kgethologanywa Mojuda le yo e sego Mojuda, yo a bolotšego le yo a sego a bolla, ga go sa na yo a sego a hlabologa le motala, lekgoba le molokologi, yo a lego gona ke Kriste yo e lego tšohle mo go bohle.
12
Ke lena ba ba kgethilwego ke Modimo, ba le lego ba bakgethwa ba a le ratago. Ka gona, le apare kwelobohloko le botho le boikokobetšo le boleta le bopelotelele. 13
Le se felelaneng pelo, gomme ge le fošetšane le swarelaneng. Le swarelaneng go etša ge Morena le yena a le swaretše. 14Godimo ga tšeo ka moka le be le lerato, lona le le tlemaganyago ka mo go phethilego. 15Mererong ya lena le hlahlwe ke khutšo ye le e fiwago ke Kriste, gobane Modimo o le bileditše gona khutšong ye gore le be mmele o tee; gomme le leboge. 16
Molaetša wa Kriste o dule ka dipelong tša lena o feletše. Le rutaneng, le eletšaneng ka bohlale bjohle. Le opeleleng Modimo dipesalome le difela le dikopelo tša semoya ka dipelo tša lena le mo leboga. 17Tšohle tše le di bolelago le tše le di dirago le di dire le le balatedi ba Morena Jesu le le gare le leboga Modimo, Tatagorena, ka yena.
18
1 Pet. 3:1
Lena basadi, ikokobetšeng go banna ba lena, gobane seo ke sona se se swanetšego badumedi ba Morena.
19
1 Pet. 3:7
Lena banna, ratang basadi ba lena gomme le se ba gakalele.
20
Lena bana, le hlompheng batswadi ba lena mo go tšohle, gobane seo ke sona se se kgahlago Modimo.
21
Lena botatagobana, le se tshwenye bana ba lena, gore ba se nolege moko.
22
Lena makgoba, le theeletšeng beng ba lena ba mo lefaseng dilong ka moka, le sa direle gore ba le bone mme ba le rete; eupša le ba theeletše ka botshepegi ka ge le boifa Morena.
23Sengwe le sengwe se le se dirago le se dire ka pelo ka moka, mo nkego ga le se direle motho, le se direla Morena, 24le tseba gore moputso wo le tlago o fiwa ke Modimo ke wo a o beetšego ba e lego ba gagwe. Gobane gabotse Morena yo le mo hlankelago ke Kriste. 25
Baef. 6:9
Mokgopo o tla boelwa ke bokgopo bjo a bo dirilego, ka gobane Modimo o ahlola batho a sa kgetholle.


text:
DENNILTON: Ge a gola, toro ya Jane Makopole e be e le go ba morutišigadi efela a palelwa ke go fihlelela toro ye ka lebaka la tlhokego ya tšhelete.
O gotše a na le bokgoni bja go roka diaparo mme a tšeya sephetho sa go fetola bokgoni bjo gore bo mo šomele. Ka morago ga go fetša go ithuta go roka ga maleba, mosadi yo wa mengwaga ye 37 go tšwa Dennilton o ile a bula kgwebo yeo a e bitšago ‘Bolao Fashion’.
O roka dilo ka moka tšeo bareki ba di ratago mme talente ya gagwe e makatša batho. O re ka morago ga go lemoga gore o rata go roka, o ile a latela talente ya gagwe.
“Ke thomile go roka meruka ke e rekišetša badudi. Ke ile ka tsenela dithuto tša go roka gore ke be bogale, gore ke tle ke kgone go tšwelela ka gare go kgwebo ye,” a realo ka boitumelo.
O re o kgona go roka diaparo tša manyalo, (disutu), diaparo tša marega, setšo, sekolo le tša bana. O dira le meletlo moo makgarebe le masogana ba kgantšhago diaparo tšeo a di rokilego. Kgwebo ya gagwe e kgonne go dira gore a thwale bašomi ba bahlano mme o na le makgarebe a 20 ao a aparago diaparo tša gagwe nakong ya ge a dira meletlo.
“Lehono ke atlegile ka go roka. Ke na le bokgoni ebile ke na le mpho mme batho ba rata diaparo tša ka. Kgwebo ya ka e sepela gabotse,” a realo ka lethabo.
Toro ya gagwe ke go ba le kgwebo e kgolo moo a tlago go ruta baswa ka tša go roka mme a be a šomišane le dikgwebo tše dikgolo.


text:
GADIKGALE: Kgwele ya maoto ke papadi yeo batho ba e šomišago go itšhidulla marapo le digoba tša mmele, go fokotša makhura mmeleng le go phefa malwetši, go fokotša kgatelelo ya monagano, go kopana le batho goba go go sepetša nako goba gona go dio ipshina... go dio ipshina o a tseba.
TORO YA SOLLY MALATSI E FETOGA NNETE
Solly Malatsi (32) go tšwa GaDikgale ka ntle ga Polokwane o na le lerato le legolo la dipapadi, kudu kgwele ya maoto. O ikemišeditše go dira se sengwe le se sengwe maatleng a gagwe go netefatša gore baswa ba tšwela pele ka dipapadi.
Ke ka lebaka leo a ilego a tšea sephetho sa go thoma setheo seo a se bitšago The Solly Malatsi Foundation. Ka setheo se, Malatsi o ikemišeditše go hlohleletša baswa gore ba phele bophelo bja maleba ka go tsenela dipapadi. O re o ile go netefatša gore baswa ba tsenela dipapadi gore ba kgone go tlogela madila, diokobatši le go dira bosenyi le tše dingwe tše dimpe.
“Ke na le lerato la tšwelepele ya dipapadi mme ka ge ke godile metsemagaeng, ke tseba gabotse matshwenyego ao dihlopha tša dipapadi di kopanago le wona gore di kgone go hwetša mafelo a mabotse le didirišwa tša maleba gore di kgone go ipshina ka dipapadi,” a realo.
Ka setheo se sa gagwe, Malatsi o rulagantše thonamente ya kgwele ya maoto yeo e ralokilwego ka Mokibelo wa 29 le Sontaga sa 30 Lewedi 2018. Thonamente ye e ile go tšwela pele gape ka Mokibelo wa 6 Diphalane 2018. Makgaolakgang a yo bapalwa ka Sontaga sa 7 Diphalane 2018.
Ka lebaka la tlala ya gagwe ya gore baswa ba ipshine ka kgwele ya maoto, o kgonne go hwetšwa thekgo ya dihlopha tša diaparo tša kgwele ya maoto tše 6 go tšwa go Hollywood Bets.
“Sehlopha se sengwe le se sengwe se na le diaparo tša kgwele ya maoto tše 15 tša mebala ya go fapana. Ke thabile ka thekgo yeo ke e hweditšego. Gore khamphane e kgolo bjalo ka Hollywood Bets e ikgokaganye le setheo se sennyane sa go swana le sa ka, go bolela tše dikgolo go nna. Ke tshepa gore se ke mathomo a segwera sa go tia magareng ga rena,” a realo ka lethabo.
Malatsi o re o ile go aba diaparo tše go dihlopha tšeo di thopago thonamente. Mošomi wa Hollywood Bets, Kgaogelo Mathoana, o re ba thabile ge ba kgonne go thuša setheo sa Solly Malatsi ka ge le bona ba rata baswa.
“Re dumela le go tshepa gore thonamente ye e tlo thuša baswa gore ba lemoge talente tša bona mme ba di tšwetše pele,” a realo.
Malatsi o beile thepa ya R32 000 thonamenteng ye. Sehlopha sa mathomo se ile go hwetša R14 000, sa bobedi sa hwetša R8 000, sa boraro sa hwetša R6 000 mola sa bone se tlo hwetša R4 000.


text:
Ke pesalome ya Dafida mola a tšhabela Absalomo, morwagwe.
31
Morena, manaba a ka a atile e le ruri;
ba ba ntsogelago maatla ga ba kaaka.
2Ke ba bantši ba ba mpolelago ba re:
“Modimo a ka se mo hlakodiše.” Sela
3Fela wena, Morena,
o ntšhireletša ka mathoko ohle;
o mpušetša seriti,
wa dira gore batho ba buše ba ntlhomphe.
4Ge ke llela Morena,
o nkaraba thabeng ya gagwe ye kgethwa. Sela
5Ke a sekama ka robala,
ka ba ka tsoga,
gobane Morena o lala a ntšhireleditše.
6Ga ke tšhoge diketekete tša batho
bao ba ntikaneditšego.
7Nanoga, Morena!
Modimo wa ka, ntlhakodiše!
Manaba ohle a ka o a kgitla mohlagare ka letswele,
wa kgola bakgopo meno.
8Phološo e tšwa go wena, Morena;
anke o šegofatše setšhaba sa gago. Sela


text:
E le go dirišana le mmušo wa Afrika Borwa go fokotšeng COVID-19 (Level 1),re kgona go romela tše di lego khathalokong ya rena. Re ikemišeditše go go hlankela kamoo go ka kgonegago ka batho ba rena ba mmalwa. Boledišana le rena o diriša wepesaete ya rena.
Klika mo go bona ka botlalo melao ya Afrika Borwa twantšhanong le COVID-19:
E le go dirišana le mmušo wa Afrika Borwa go fokotšeng COVID-19 (Level 1),re kgona go romela tše di lego khathalokong ya rena. Re ikemišeditše go go hlankela kamoo go ka kgonegago ka batho ba rena ba mmalwa. Boledišana le rena o diriša wepesaete ya rena.
Klika mo go bona ka botlalo melao ya Afrika Borwa twantšhanong le COVID-19:
Go thoma kgwebo go ka tšhoša, o ipotšiša le go belaela ka dilo tše dintšhi. Botle Buhle Brands e tla go hlahla ka mokgwa o botwago gore o atlege.
Ka BBB,
Ke
…
godišitše ntlo ya ka, ka reka koloi yaka cash, ka reka lori ya go deliba stoko le go reka koloi ya ka ya bobedi. Botle Buhle Brands e dirile gore ke boele ke be le kgodišego.
Cynthia Mashigo|qaybiye
Ka BBB,
Re
…
lefa megolo e 4 ya babereki, ra fetola ntlo ya mmago rena, ra reka stene ka gae, ra fetoša ntlo ya rena ya RDP gore e be warehouse le go reka dikoloi tše pedi.
Nomvuyo le Sammy Manca|qaybiye
Ka BBB,
Re
…
lefelela sekoloto sa koloi kgwedi le kgwedi, le ditefo tša sekolo sa ngwana wa rena. Re hirile warehouse le go reka trailer.
Nokwanda le Siseko Masimini |qaybiye
Ka BBB,
Re
…
feditše ntlo ya ka e botse, ka reka dikoloi tše tharo tše diswa ka mengwaga ya go latelana. Ke eme gabotse ditšheleteng.
Thandiwe Malamule|qaybiye
Ka BBB,
Re
…
rekile dikoloi tše tharo, ra hira batho ba bahlano setšhabeng sa gabo rena e bile re swaregile ka go aga warehouse
Violet le Fister Rikhotso|qaybiye
Ka BBB,
Ke
…
rometše baratho baka ba babedi sekolong se se phagamego gomme ga bjale ba a šoma. Ke noketše fense ya sekhurithi le keite ya mohlagase kua gae. Ke hirile ofisi toropong e bile ke eme gabotse ditšheleteng.
Zanele Sacolo|qaybiye
Ka BBB,
Re
…
rekile Ford Ranger, Lori ya half ton, le go rekela morwedi wa rena koloi e mpsha. Re šomiša ntlo ya rena go ba warehouse le ofisi, le go reka town house le sekhurithi. Re mpshafatša ntlo ya mma.
Onica le Leonard Nkuna|qaybiye
Dikhathaloko tša mahala
Phihlelo ga e hlokege
O joina mahala
Kgwedi le kgwedi, re ntšha khathaloko ya ditšweletšwa tša
maemo.
Mengwageng e 22, Botle Buhle Brands e thušitše ba dikete bao ga bjale ba laolago le go sepediša dikgwebo tša bona.
Go lwantšana le mathata a COVID-19
Martha Rakgotho
COVID-19 e bile tlhohlo gape e sa le tlhohlo ka gore ke selo se sefsa go rena. Bjale ka mong wa kgwebo, ke filwe maikarabelo a go kgonthiša gore ka moka bao ba bego ba itshepetšego go nna ga ba tlogelwe kgakaganegong goba ba bolawa ke tlala, gomme se se be se sa akaretše balapa la ka fela. Pele Mopresidente a tsebiša ka dikiletšo tša mesepelo ngwaga wa go feta, ke beeleditše sekgoba sa ka le Balaodi ba ka hoteleng gore re kgathe tema tlhahlong ya bošego ka moka. Tlhahlo e be e le ya gore re tle ka mekgwa ye mefsa go kaonafatša kgwebo. Kopano yeo e re thušitše ka gore se sengwe le se sengwe seo re boledišanego ka sona, se re thušitše go lwantšhana le mathata a COVID-19 le pele re ka tseba ka COVID-19”.
Re ile ra kgona go godiša dithekišo tša rena gomme ra swarelela go se fetogefetoge ka go kalatša. Go na le COVID goba go se na COVID, re swanela go tšwetša pele dikgwebo tša rena. Itšhireletše ka go apara sešira molomo le dinko, go hlwekiša diatla ka sehlwekiši le go se batamelane le batho ba bangwe. O se ke wa emiša se sengwe le se sengwe, seo o se dirago.
Go dula ke nagana tše dibotse nakong ya leuba go nthušitše go sepetša kgwebo ya ka ka katlego, ke kgonne le go ithekela sefatanaga se sefsa sa BMW M4. Se ga se bolele gore ke kaone go feta ba bangwe, ke ka lebaka la gore ke bona mohola wa leloko le lengwe le lengwe mo sehlopheng sa ka.
QaybiyahaBala ka mo
Moetapele le tate yo a ikgantšhago
Japhet Mulaudzi
Ke bile ka kgwebong ye nako ye telele gomme go no swana le dikgwebo tše dingwe ke bile le ditlhohlo, eupša nako le nako ke kgonne go emelela ka leka gape. Ke ka moo kgwebo ya ka e atlegilego ka gona.
Ka BBB, ke hweditše lethabo ka go thuša setšhaba sa gešo. Ke kgonne go thuša basadi bao ba bego ba sa kgone go bala le go ngwala gore ba kgone go iphidiša. Ke kgonne go thuša bana bao ba hlokago go hwetša thuto, gomme ke abelane sebaka sa BBB le banna bao ba sa šomego bao ba nago le kgahlego gore ba kgone go fepa malapa a bona. Le ge re dira dikgwebo gore di re hole, ga gona sa go kgotsofatša go swana le go thuša batho ba bangwe bao ba hlokago.
Bjalo ka rakgwebo, o moetapele gomme go bohlokwa go eta pele batho ka tsela ya maleba. COVID-19 e dirile gore go sepetša dikgwebo tša rena go be boima ka gore re be re sa kgone go kopana go swara dikopano le ditlhahlo. Re a leboga, ka baka la go šoma ka maatla ka kgwebong le mogau wa Modimo, ke kgonne go agela lapa la ka ntlo gomme ke agile dintlophahlo tše pedi tša Puer le BBH.
QaybiyahaBala ka mo
Bohlokwa bja go abelana sebaka
Cynthia Radebe
Baabi ba swana le batswadi, gomme re hloka go aba le go hlokomela bao ba itshepetšego go rena. Ke dumela mo go direng dilo ka mokgwa wa BBB.
Ke tseba le go hlompha bohlokwa bja go abelana sebaka le batho bao ba se a hlwago ba ekwa ka kgwebo ye. Ke kwešiša gape bohlokwa bja go hlohleletša bao ba lego ka kgwebong eupša ba sa šome gabotse, goba ba gopola go tlogela kgwebo ka lebaka la ditlhohlo tšeo ba lebanego le tšona.
Go ba ka kgwebong ye go nyaka gore o be le kgotlelelo ka gore go šoma le batho ga go bonolo, ka moka ga rena re a fapana ka gona re ka se dule re dumelelana goba re bona dilo go swana. Ke hlahlošitše Balaodi ba go fapana le Moabi wo tee go tloga mola ke bago ka go BBB. Eba le kgotlelelo go wena le go kgwebo ya gago, rata seo o se dirago, gomme kgwebo ya gago e tla gola
QaybiyahaBala ka mo
Segwera se matla se lebiša katlegong
Cairo le Nkhensani Mongwe
Cairo le mosadi wa gagwe Nkhensani Mongwe ba bopa segwera se matla. Ba dula Tzaneen, Profenseng ya Limpopo, gomme ba bile kgwebong ya Botle Buhle Brands go tloga ka 2006.
“Ge mosadi wa ka a joina kgwebo ye bobedi bja rena re be re šoma. Ke be ke šoma khamphaning go tša ditšhelete gomme yena e le office administrator. Re be re na le ntlo ya RDP le dintlo tše tharo tša go rulelwa ka bjang. Cairo o re, Bobedi bja rena re be re šoma eupša re sokola ka tšhelete,”
Ka baka la go šoma ka thata le thekgo e tšwago monneng wa gagwe, Nkhensani o ile a hlatlošwa go ba molaodi 2011. Ka morago Cairo, yoo le yena a ilego a joina kgwebo yeo mathomong a bego a e bitša “kgwebo ya basadi,” o ile a hlatlošwa go ba molaodi.
Go ya ka Cairo, “sephiri sa go atlega ke go diriša sekgoba seo Botle Buhle Brands e go neago sona ke moka o fofe le sona.” O oketša ka gore, “Re dirile gore kgwebo ye e be ya rena. Ka go tsentšha batho le go rekiša re ile ra gola go tloga go balaodi ba bane go ya go ba masomepedi seswai e bile re kgauswi le go hlatloša moabi o moswa.”
Botle Buhle Brands e ba neile sebaka sa gore ba tliše phetogo setšhabeng sa gabo bona ka go hlama mešomo le go fetoša maphelo a batho. Lehono ba na le sehlopha sa batho ba fetago sekete.
“Re lwantšhana le tshokolo gare ga batho ba gabo rena le go fetoša maphelo a rena. Lehono re na le ntlo ya diphapoši tše lesome le dikoloi tše mmalwa bakeng sa go dirišetša kgwebo le mabaka a rena. Ba ga Mongwe bare, ka Botle Buhle Brands motho le ge e le ofe ka fetoša bophelo bja gagwe gore bo be kaone.”
QaybiyahaBala ka mo
Maatla a kgotlelelo
Tebogo Pharasi
Pele ke tsenela BBB mengwaga ye 15 ya go feta, ke be ke šoma moepong. Mogolo wa ka o be o sa kgone go hlokomela lapa la ka, gomme ka seo, mafelelong ke ile ka fokotšwa mošomong. Go palelwa ke go fepa lapa la gago go boima, go ka dira gore o lahlegelwe ke seriti sa gago, kamogelo le tlhompho. Mosadi wa ka yo a hlokofetšego le bana ba ka ba nkamogetše le ge tše ka moka di be di direga, eupša go palelwa ke go ba fepa go ntirele gore ke ikwe ke fokola.
Ke leboga BBB, gonabjale ke mong wa kgwebo, mofepi wa lapa la ka le moetapele setšhabeng sa gešo.
Ka lebaka la BBB, gonabjale ke otlela sefatanaga sa Toyota Hilux le Mercedes Benz. Ke thwetše gape batho bao ba bego ba nyaka mošomo gomme ka kalatša ba bangwe bao ba bego ba nyaka sebaka sa kgwebo. BBB e fetotše bophelo bja ka y abo dira gore bo be kaone gomme go tsenela kgwebo e bile hlogonolofatšo bophelong bja ka.
QaybiyahaBala ka mo
O se ke wa dula ka selo seo o ka se fihlelelago, šomela go se fihlelela
Miranda Machedi
Miranda Machedi o joinne Botle Buhle Brands ka 2008 ge a be a tšea kgwebo ye legatong la mmagwe yo a hlokofetšego. “Ke kgahlilwe ke tšhelete yeo mma a bego a e dira ka BBB ka ge ke rata dilo tše dibotse ka phetha ka gore ke joine. Pele ke joina BBB, bophelo bo be bo le gabotse eupša seo ke sona ke bego ke sa se nyake. O re, ke be ke nyaka se se fetago seo, ke nyaka bophelo bja maemo,”
“Ge mma a be a hlokofala ke ile ka dirwa molaodi gomme ka ipotša gore ke nyaka go godiša kgwebo. Ga ke tšhabe mošomo o boima, ka gona ke ile ka šoma ka thata. Ka thušo ya Moabi wa ka le Balaodimmogo le nna ke ithutile mo gontšhi ka kgwebo. Ke ile ka botšiša balaodi ba bangwe bao ba atlegilego gore ba kgonne bjang ke moka ka se dule fase ka seo nka se fihlelelago. O se ke wa dula ka selo seo o ka se fihlelelago, šomela go se fihlelela. O se dule feela ka gare ga mohlako ke moka wa phutha matsogo. Diriša sekgoba seo BBB e fanago ka sona ke moka o itirele se sengwe. Lesa go ngongorega, ‘emelela o šome.’ Šomela seo o se nyakago ka thata, bokgoni bo ka gare ga gago. Dira maiteko go seo o se dirago le go se kganyoga ka gobane o ka se se hwetše ka go se kganyoga feela, eupša ka go šoma. Miranda o eletša ka gore, thoma e sa le bjale ka pele selemo e eba ngwagola.”
QaybiyahaBala ka mo
Ga gona kgotsofalo tseleng e lebišago lehumong
Onicca le Leonard Nkuna
Onica Nkuna o re o joinne dikhamphani tše dintšhi tša go rekiša eupša ga go le e tee yeo e mo šometšego. Gaešita le ge a be a šoma gabotse le go bitšwa gore ke morekiši wa maemo a godimo, panka ya gagwe e be e sa hlatsele seo.
Ka Botle Buhle Brands bophelo bo ile bja ba kaone. Onicca o lopa ka gore “Re kgona go reka dilo tšeo re di nyakagago, eupša o ka se dule feela wa letela ditšhegofatšo, o swanetše go šoma e le gore o šegofatšwe,”
O re ka mehla ke botša barekiši baka gore ge o robala go ena le gore o šome tšhelete ya gago ka pankeng le yona e tla robala - go ka se direge mohlolo - o swanetše go diriša sekgoba.
QaybiyahaBala ka mo
Ke ikgantšha ka go fana
Dineo Ramaiba
“Ke kopane le Botle Buhle Brands ka nako yeo ke bego ke nyamile e bile ke goga boima ditšheleteng. Ke be ke le moabi khamphaning e nngwe ya go rekiša eupša e be e sa mperekele. Ke be ke palelwa ke go hlokomela mma goba morwedi wa ka. Ke be ke gateletšegile maikwelong. Ke be ke sa šome ka dikgwedi tše 8 pele ke phetha ka gore ke joine Botle Buhle.
Lehono ke kgona go hlokomela nna le mma gotee le morwedi wa ka e bile bophelo bo bose. Ke hweditše diploma ya ka ya bobedi, ke agile ntlo e bile nna le mma re ile 50/50, ra reka koloi e mpsha. Ke ikgantšha ka go ba molaodi wa Botle Buhle Brands!”
QaybiyahaBala ka mo
Ditlhohlo di tswala katlego
Olga Bila
Olga ke morutiši ka mangwalo eupša mogolo wa gagwe o be o sa kgone go hlokomela lapa la gagwe. O be a tsoga ka 4am a paka dikuku le go di rekišetša bana ba sekolo, e le ge a tsoma bophelo bjo bokaone. O re “Ke lekile dikhamphani tše dintšhi tša go rekiša eupša ka moka ga tšona di paletšwe, go be go se phetogo.”
Phetogo e bile gona ge a joina Botle Buhle Brands ka 2014. O a hlalosa, “Ke šomile ka thata ka morago ga go joina Botle Buhle Brands. Ke dutše fase le go rulaganya kamoo nka agago kgwebo e atlegilego, eupša ditlhohlo e be e le tše dintšhi. Ge o thoma selo se sefsa o ka letela gore ditlhohlo di be gona eupša ka ge ke be ke itokišeleditše kgwebo ye, ka go theetša le go ithuta bohlatseng bja barekiši le balaodi, ke be ke tiile go ka lebeletšana le tšona.”
Lehono ka baka la Botle Buhle Brands, o kgona go dira mo gontšhi ka mogolo wa gagwe wa borutiši feela. Ga a hlokomele lapa la gagwe feela, e bile o kgona le go thuša setšhaba. O agile kereke e bile o gare o rulaganya go aga e nngwe gape. Keletšo ya Olga ke gore emelela, o tšee kgato ya pele, le go fetola bophelo bja gago.


text:
GAMASEMOLA: Mologadi Mahlase wa mokgatlo wa go tsebega ka Mologadi le Setšo seleteng sa Sekhukhune ga-Masemola, o re ke mengwaga ye seswai ba swara le go keteka meletlo ya bohwa ka bjala bja morula. O re o dumela gore bjala bja morula ke bjala bja setšo sa Maaforika.
BJALA BJA MORULA KE BOHWA LE SETŠO SA MAAFORIKA
Mahlase o re ba tšweletša bjala bja morula ka makgethe. “Re kgoboketša marula ra a bea go fihla a butšwa mme ra a tlapurutša a šala e le seo re se bitšago dikoko. Re tšea dikoko tšela di sale meetse ra di tsenya ka gare ga moeta, ra tšhela meetse go fihla a khupetša dikoko, ra tswalela. Modiro woo re o bitša go thuba morula”.
Mahlase o re motswako wa dikoko le meetse ba o bea diiri tše 24 go tšweletša bjala. “Dikoko tšela di ntšha tatso le go hlotla bodila (alkoholo) tšeo di phatlalalago le meetse. Kgabagareng yeo ge bodila bo gola bo šia lehulo leo le phaphamalago ka godimo ga meetse. Lehulo leo re re ke mapelepete. O bona mapelepete ka morago ga diiri tše 24 re re bjala bo bedile”.
Mahlase o re bjala ga bo nwewe bo se bja kgathwa. “Ge re kgatha bjala re hlwekiša matsogo le dibjana tšeo re di šomišago. Re ntšha mapelepete ale ka godimo ra a lahla. Ra bowa gape ra ntšha bjala bjola ra tlogela dikoko. Dikoko tša go tšwa go bjala bja morula re di bitša semota, re di kgatla le go ja mooko wa tšona ge di omile. Re lota bjala ka gare ga setšidifatši mme ka letšatši la moletlo re bo tšhela ka gare ga moeta go lota go tonya go tšwa go bjala. Bjala bja morula bo ratwa kudu ke bakgalabje” gwa realo Mahlase.
Zama Ngubane wa Limpopo Agro-Food Station go la Yunibesithi ya Limpopo o re ba šetše ba ile ba dira marula diteko. O re ba utulotše gore bjala bja morula bo na le phepo mme setšo sa go o hlotla se lota phepo yeo ka ge bo hloka metswako le metsenyetšwa ye bogale ya dikhemikhale go fapana le dino tše dintši tša go ba le bodila (alkoholo). O re marula a na le ‘vitamin c’ le ‘olec acid’ le ‘Antioxidants’ e lego mehutana ya phepo yeo e nyakwago ke mmele.


text:
551
22:17
Morena o re:
“Etlang, bohle lena le nyorilwego –
meetse šea!
Etlang, lena le se nego tšhelete –
rekang mabele le je!
Ee, etlang le reke beine le maswi –
ga go lefiwe selo!
2Le senyetšang tšhelete ka tše di sa khorišego?
Le reng le reka dijo ka meputso ya lena
etšwe di sa le khoriše?
Ekwang nna mme le phethe
tše ke le botšago tšona,
ke mo le tlago ipshina ka dijo tše dibosebose.
3
“Ntlhwaeleng ditsebe,
lena setšhaba sa ka,
le tle go nna;
le ntheeletše, gomme le tla phela!
Ke tla dira kgwerano ya go ya go ile le lena,
gomme ka le fa ditšhegofatšo tše di sa felego,
tše ke di holofeditšego Dafida.
4Ke ile ka mo dira moetapele le molaodi wa ditšhaba,
gomme ka yena ka ba bontšha maatla a ka.
5Bjale le tla bitša ditšhaba tše le bego le sa di tsebe,
mme le tšona di sa le tsebe;
di tla tla go lena di kitima!
Tšeo di tla direga ka gobane nna,
Morena Modimo wa lena,
Modimo yo mokgethwa wa Israele,
ke tla dira gore le hlomphege.”
6Retologelang go Morena a sa le file sebaka;
mo rapeleng a sa le kgauswi.
7Bakgopo a ba lahle ditiro tša bona,
ba babe ba tlogele megopolo ya bona.
A ba sokologele go Morena,
mme yena o tla ba šokela;
ba retologele go Modimo wa rena,
ka gobane o swarela batho dibe gantšintši.
8Morena o re:
“Megopolo ya ka ga e swane le ya lena,
le ditsela tša ka di fapana le tša lena.
9Bjalo ka ge magodimo a phagame kudu ka godimo ga lefase,
ka wona mokgwa woo ditsela le megopolo ya ka di ka godimo ga tša lena.
10
“Lentšu la ka le bjalo ka pula le lehlwa,
tšona di nago di etšwa godimo.
Ga di boele morago,
di fela di thapiša lefase, di hlogiša dibjalo,
tša medišetša balemi peu mme tša tlišetša batho dijo.
11Ke ka moo lentšu le ke le bolelago le tlago ba ka gona –
lona le ka se palelwe ke go dira se ke ratago gore le se dire;
gape le tla atlega go tše ke le romago gore le di dire.
12“Lena le tla tšwa motseng wa Babilone ka lethabo;
la iketla le etetšwa.
Dithaba le meboto di tla duduetša ge le batamela,
le mehlare ya naga e tla phaphatha diatla e thabile.
13Mephaene e tla mela mo bjale go metšego mehlašana ya meetlwa,
legatong la ditshehlo go tla mela memirte.
Seo e tla ba sešupo sa go ya go ile se se ka se senyegego,
ya ba segopotšo sa tše di dirilwego ke nna, Morena.”


text:
161Motho a ka no ba le maikemišetšo,
fela molaodi wa tše di tlago hlaga ke Morena.16:1 “molaodi ... Morena” goba “ke Morena yo a laolago dipolelo tša gagwe”
2Motho a ka no gopola gore tšohle tše a di dirago di lokile,
kganthe yo a elago maikemišetšo ke Morena.
3Gafela Morena tše o di dirago,
gomme o tla atlega mererong ya gago.
4Dilo tšohle di na le se Morena a di hloletšego sona,
le bakgopo ba hloletšwe tšatši la masetlapelo.
5Morena o šišingwa moikgogomoši,
ruri, yo mobjalo a ka se phonyokge kotlo.
6Motho o swarelwa dibe ka go rata Morena le go mmotegela;
ka go mmoifa motho o phema bobe.
7Ge motho a phela ka go kgahla Morena,
Morena o mo phediša le manaba a gagwe ka khutšo.
8Bonnyane o bo hwetšago ka toka
bo phala bontši o bo hwetšago ka boradia.
9Motho a ka itherela boyo,
fela ke Morena yo a mo etetšago.
10Kgoši e bolela ka maatla a go tšwa go Modimo;
tša gagwe dikahlolo di lokile.
11Morena o nyaka ge go šomišwa kelo ya nnete;
ke yena a beago seroto.
12Magoši a šišingwa ditiro tše mpe,
gobane toka ke yona e tiišago mmušo.
13Mokgahlakgoši ke mmolelatherešo;
moratwakekgoši ke wa polelo tše di lokilego.
14Kgalefo ya kgoši e ka hlola lehu;
yo bohlale o a e tima.
15Botho bja kgoši bjona bo a phediša,
bo bjalo ka maru, manešapulayatsheola.
16Go huma ka bohlale go phala go huma ka gauta;
go ba le kwešišo go phala go ba le silibera.
17Baloki ba phela ka go šikologa bobe;
yo a itotago maitshwarong o tla phela.
18Boikgogomošo bo iša motho tahlegong;
boikgodišo bo feleletša ka go wiša motho.
19Go ikokobetša le baikokobetši
go phala go abelana phahlanahlakola le baikgogomoši.
20Mošetšakeletšo o a atlega;
go lehlogonolo yo a tshephago Morena.
21Motho yo bohlale re ra wa kwešišo;
mmoledi wa sethakga ke wa go kgodiša batho.
22Tlhaologanyo e kgontšha mohlaologanyi go ipshina ka bophelo;
mašilo a bolawa ke bošilo bja ona.
23Yo bohlale o nagana pele a bolela;
ka gona polelo ya gagwe e a kgodiša.
24Polelo tše bose di swana le mamapo a dinose –
a a natefago ka ganong,
gape a fepago mmele.
25
Go na le tsela ye e bonalago nke e lokile,
fela mafelelong e iša lehung.
26Diyamaleng di hlohleletša mošomi go šoma,
gobane o šomišwa ke tlala.
27Senokwane se loga maanomabe;
ganong se tshwa polelo tše di fišago boka mollo.
28Moradia o hlola phapano;
wa lesebo o lweša bagwera ba go ntšhana sa inong.
29Ntwadumela o goketša batho,
a ba tšeiša ka tsela tša go se loke.
30Motho wa go budulala o nagana bomenemene;
sepetlamelomo o rera bobe.
31Moriri wo mošweu ke seala,
ke moputso wa ba ba phelago ka go loka.
32Motho wa pelotelele o phala mogale;
wa go se tshelwe ke pelo o phala wa go thopa motse.
33Batho ba ka no dira matengwa,
eupša sephetho se tšewa ke Morena.


text:
Kakaretšo ka ga Oregano
Leina la mahlale: Origanum vulgare
Leina la go tlwaelega: Oregano goba
Origanum Oregano e tšwa go Borwa bja Yuropa le Mediterranean (Watlelegare) ka Leboa la Afrika.
Tlhalošo ya Sebjalo
Sebjalo sa Oregano sa go tšwela pele se se golago ka botelele bja go fihla 500 mm gomme se na le matlakala a matala. Sebjalo se tšweletša dikala tša ka lehlakoreng fao go tšwelelago matlakala. Matšoba ao a melago godimo ga dikala a na le mmala wo mošweu, gomme a tšweletša dintlha tša dioli, goba wo pinki le moperese, e dirišwa kudu go culinary.
Tšhomišo
Oregano ye hlwekilego le ya go oma e dirišwa mo dijong tša ka mohlodi.
Tšhomišo yenngwe ke tšweletšo ya dintlha tša di oli. Dintlha tše dioli tše di dirišwa ka gare le ka ntle go antimicrobial. Go thwe e alafa candida, maoto a bakitimi le go thuša go lwantšha go longwa ke dikhunkhwane e ka šomišwa gape bjalo ka twantšho ya dikhunkhwane.
Dinyakwa tša Mmu le go Apea
Oregano e mela bokaone mo mmung wa sehlaba, seloko ka pH ya magareng ga 6.5 le 7.5.
Pele ga ge peakanyo ya mmu e dirwa dišupommu di swanetše go tšewa gomme di romelwe laporathoring go ya go tshekatshekwa le ditšhišinyo tša phepo.
Mmu o swanetše go tlhanyaolola gore o be 500 mm go netefatša kelelatšhila ye botse.
Phošolla maemo a pH ka go diriša kalaka. Mmutedi goba manyoro a swanetše go dirišwa ka godimo ga mmu wa go lekana 400 mm, dibeke tše nne go ya go tlhano pele ga pšalo. Mo matšatšing a mafelelo pele ga pšalo o tsenye trace elements le menontšho ya pele ga pšalo mo mmung, e be o di lema ka godimo gam mu wa 20 cm. Se se tla tloša mengwang efe goba efe yeo e lego gona. Lokela nošetšo lekhupetšo ya tšhireletšo ge go nyakega.
Boso
Oregano ke sebjalo sa hardy evergreen seo se golago mo boso bjo di borutho bja (Watlelegare) gomme se dira botse mo themperetšheng ya magareng ga 16°C le 28°C. E kgona go kgotlelela tšhwaane. Themperetšha ya mmu e swanetše go ba ka godimo ga 12°C go hwetša dipeu tše botse le dibjalwana tše nanana.
Dikhalthiba
Go na le mehuta ye mebedi ye megolo ya oregano yeo e tšweleditšwego ka mabenkeleng. Kgetho ya clones e beilwe bjalo ka dilo tše tlago pele k age dintlha tša dioli di hlohleletša tšweletšo. Matšoba a mmala wo mopinki le matšoba moperese wo a dirišwa kudu go culinary gomme matšoba a mohuta wo mošweu a dirišwa kudu go poelo ya oli.
Mehuta ye mengwe ke: Aureum, Crispum, Country cream, Dark leaf, Gold tip, Nanum, Variegata and Zorba.
Go na le mehuta ye mengwe gomme go kaone go hwetša keletšo ya balemiši le peu le ditsebi tša go fapafapana tša le ye nngwe ka mehuta ye kaone ya lefelo la tšweletšo le bareki.
Translated by Lebogang Sewela


text:
31Ka tšatši le lengwe Petrose le Johanese ba kile ba ya Tempeleng ka iri ya boraro mathapama, nako ya thapelo. 2Mo lesorong la Tempele le le bego le bitšwa Lesoro le Lebotse go be go na le monna yo a tswetšwego e le segole. Tšatši le lengwe le le lengwe o be a rwalwa a išwa moo gore a yo kgopela tšhelete go batho ba ba tsenago ka kgorong ya Tempele. 3O rile go bona Petrose le Johanese ba re ba a tsena, a ba kgopela mphonyana. 4Bona ba mo hlaba ka mahlo, gomme Petrose a re go yena: “Re lebelele!” 5Monna yoo a ba lebelela, a holofetše gore ba tla mo fa se sengwenyana. 6Fela Petrose a re go yena: “Tšhelete yona ga ke nayo, eupša se ke nago le sona ke go fa sona: Ka maatla a Jesu Kriste wa Nasaretha, ema o sepele!” 7Ya ba o mo swara ka seatla sa la go ja o a mo emiša. Gatee monna yoo a tielela maoto le dikgokgoilane; 8a nanoga a ema, a thoma go sepelasepela, a tsena ka kgorong ya Tempele le bona, a sepela a phepela, a reta Modimo. 9Batho ka moka ba mmona a sepela a reta Modimo bjalo, 10gomme ge ba lemoga gore ke mokgopedi yola a bego a hlwa a dutše Lesorong le Lebotse, ba kgotsa kudu ba tlabilwe ke tšeo di mo hlagetšego.
11Ka ge monna yoo a napile a kgomarela Petrose le Johanese mo mathuding ao batho ba a bitšago mathudi a Solomone, batho ka moka ba ile ba ba kitimela ba tlabegile. 12Petrose ge a di bona a re go bona: “Lena Baisraele, le reng le tlabja ke taba ye? Gona le reng le lebeletše rena, mo nkego ke rena re kgontšhitšego motho yo ka maatla a rena goba ka borapedi bja rena gore a sepele? 13
Modimo wa Abrahama le Isaka le Jakobo, Modimo wa borakgolokhukhu ba rena, o tumišitše Jesu, mohlanka wa gagwe, yena yo lena le mo gafetšego babuši ba Bajuda, la mo lahla mo pele ga Pilato, ešita le mola Pilato a ikemišeditše go mo lokolla. 14
Mar. 15:6-14
Luk. 23:13-23
Joh. 19:12-15
E be e le mokgethwa, e le moloki, fela lena la mo lahla, la kgopela gore le lokollelwe mmolai. 15Le bolaile yena Moišabophelong, fela Modimo a mo tsoša bahung – gomme rena re dihlatse tša taba ye. 16Ke ka maatla a gagwe ge segole se le se bonago se gape le se tsebago se tieletše; ke ka tumelo go yena. Bjalo ka ge le lena ka moka le iponela, ke ka tumelo go Jesu ge motho yo o fodišeditšwe sa ruri.
17“Bjale ge, banabešo, ke a tseba gore se le se dirilego le se dirišitšwe ke go se tsebe, le swana le baetapele ba lena. 18Modimo o boletše kgale ka baprofeta bohle gore Kriste wa gagwe o tla hlokofatšwa, gomme taba ye o e phethagaditše ka wona mokgwa wo. 19Ka gona, itsholeng le sokologe gore le phumolwe dibe tša lena, 20gore Morena a le lapološe, a le romele Jesu, yena Kriste yo a šetšego a mo kgethetše lena. 21O swanetše go ba a dutše kua legodimong go fihlela ge dilo tšohle di tlilo bušetšwa sekeng sa tšona, bjalo ka ge Modimo a begile ka baprofeta ba gagwe ba bakgethwa ba ba phetšego kgalekgale. 22
Gobane Moshe o rile: ‘Morena Modimo wa lena o tla le romela moprofeta wa go swana le nna a etšwa setšhabeng sa gabolena. Le phethe tšohle tše a le laelago tšona. 23
Yo a sa theeletšego moprofeta yoo a kgaolwe setšhabeng.’ 24Le baprofeta ka moka ba ba bego ba bega molaetša wa Modimo, go thoma ka Samuele le ba ba bego ba mo hlatlama, le bona ba bega tše di dutšego di hlaga mo matšatšing a. 25
Dilo tše baprofeta ba boletšego ka tšona ke tša lena, gomme le na le setseka mo kgweranong ye Modimo a e dirilego le borakgolokhukhu ba lena mola a re go Abrahama: ‘Ditšhaba tšohle tša lefase di tla šegofatšwa ka ditlogolo tša gago.’ 26Bjale ge, Modimo o romile mohlanka wa gagwe lefaseng, pele a mo roma go lena, gore a tle a le šegofatše ka go sokolla yo mongwe le yo mongwe wa lena makgopong a gagwe.”


text:
41Ke go laya Modimo le Kriste Jesu yo a tlago ahlola ba ba phelago le ba ba hwilego e le dihlatse tša ka. Ke go laya le ka gobane yena o tlilo buša e le Kgoši, ke re 2o begele batho molaetša wa Modimo, o phegelele go ba begela wona, e ka ba ka nako ya gona, le ge e se nako ya gona, o ba kgale, o ba sole, o ba kgopele, o ntše o ba ruta o sa ba felele pelo. 3Nako e tla tla ya gore batho ba se rate go theeletša thuto ya nnete, eupša ba tla latela ditumo tša bona, gomme ba tla goketša baruti ba bantši ba go ba botša tše bona beng ditsebe tša bona di hlohlonelago go di kwa. 4Ba tla ithiba ditsebe gore ba se kwe nnete, ba di hlwaela dinonwane. 5Ge e le wena, o itshware mabakeng ka moka; o meletše ditlaišo, o dire modiro wa mmegi wa Taba ye Botse, gomme modiro woo wa gago o o phethe.
6Ge e le nna, ke šetše ke dirwa sehlabelo; e fihlile nako ya gore ke hwe. 7Ke šiane mošianong wo mogolo wa tumelo, ke kgathile tema ke e weditše, le tumelo ke sa e swere. 8Gomme bjale se se ntetetšego ke sefoka se se fiwago ba ba phetšego bophelo bjo bo lokilego; ke letetšwe ke sefoka se ke tlago se fiwa ke Morena ka Letšatši leo a tlago tla ka lona, yena Moahlodi wa toka – sa se fiwe nna fela, eupša sa fiwa le bao ba letetšego go iponagatša ga gagwe ka lerato.
9O leke go tla mono go nna kgauswinyana. 10
Fil. 24
2 Bakor. 8:23
Bag. 2:3
Tit. 1:4
Demase o ntahlile ka lebaka la go rata tša lefase le, gomme o iketše Thesalonika. Kresense o ile Galatia, Titose yena o ile Dalmatia. 11
Fil. 24
Dit. 12:12,25
13:13
15:37-39
Ke Lukase fela yo a šetšego le nna. O nyake Markose o tle le yena ka gobane o tla nthuša kudu mo modirong. 12
Baef. 6:21-22
Bakol. 4:7-8
Tigikose yena ke mo romile Efeso. 13
Ge o etla o ntlele le kobo ya ka ye ke e tlogetšego Troase ka ga Karpose; le dipuku o ntlele natšo, gagolo tša matlalo.
14
Pes. 62:12
Bar. 2:6
Aleksandere wa mathulatshipi o ntirile gampe kudu. Fela Morena o tla mo putsa ka mo go swanetšego mediro ya gagwe. 15Le wena o itotele yena, gobane tše re di rutago batho o be a di gana tha.
16Mohla wola ke iphetolela la mathomo ga go yo a ilego a ema le nna; bohle ba ile ba nngaloga. A Modimo a se ba bone molato. 17Fela Morena o ile a ba le nna, a mmaatlafatša gomme ka kgona go bega molaetša ka botlalo gore baditšhaba ka moka ba o kwe; gomme ka hlakodišwa dinaleng tša lehu. 18Morena o sa tlilo no ntlhakodiša bobeng bjohle, a nkiša mmušong wa gagwe wa legodimong ke bolokegile. A a tumišwe go ya go ile! Amene.
19
2 Tim. 1:16-17
O dumediše Prisila le Akhwila le ba ga Onesiforose. 20
20:4
21:29
Bar. 16:23
Erastose o šetše Korinte, Trofimose yena ke mo tlogetše Miletose, ka ge a be a lwala. 21O leke go tla mono marega a sešo a tsene.
Yubulose le Pudense le Linose le Klaudia le badumedikarena ka moka ba re o dumele.
22Morena a be le wena. A Modimo a le gaugele.


text:
Go ya ka Geology, Sefoka sa Mapungubwe se mo basin magareng ga kranaete cratons tše pedi (karolo ya legogo le le golo).
Kgatelelo ye e bitšwa lepanta la go thetha la Limpopo. Mo gare ga mengwaga ya dimilione tše 250 ye e fetilego, legogo la lefase le thomile go šuta, go bapa lepanta le leswika la molten wa go tšwa go mantle e ile ya kgototšwa go fihla ka tsela ye e sekametšego ya sandstone. Se se hlamile dolerite
Dykes, gomme ge mohlaba wa maswika o fokole, dolerite e be e šala ka morago ka sebopego sa lekopo. Go tloga maemong a godimo a mmoto wa Sefoka sa Mapungubwe o kgona go bona gabotse mohlala wa se, go sega ga ralala le naga ka thwii, bathobaso. Batho ba bantši ba nagana gore dyke ye ya tlhago, ke ye kgolo ye dirilwego ke badudi ba Sefoka sa Mapungubwe.
Eupša go be go na le bophelo mo Basineg ya Limpopo mo mengwageng ya dimilione, pele go tla batho. Dinosaur fossils tša morago, mengwageng ya dimilione tše 200 di hweditšwe. Dilo tše dingwe tša kgahlego tša palaeontological di akaretša fossils tša matšoba, dikhunkhwane tša mmele le termite mounds.
Mehlala ye mengwe ya fossils e šupilwe, e gatišitšwe ka mabele a leswika la leraga. Le ge e le gore le hominid fossils di hweditšwe, ditlabakelo tša mathomong a mengwaga ya Borulatšhipi di bonagala mo Phakeng ya Sefoka sa Mapungubwe. Mo mafelelong a mengwaga ya Borulatšhipi, bokgabo, bja swana le San, ba pentile diswantšho tša leswika tša kgotlelelo mo mabotong a ka godimo mmoto.Translated by Lebogang Sewela


text:
291Jobo a tšwela pele le go ala taba ya gagwe a re:
2“Nke nkabe nka swana le pele,
mola ke hlokomelwa ke Modimo.
3Ke mola lebone la gagwe le mponegela,
ke sepela ka seedi sa gagwe leswiswing.
4Ke matšatšing ale dilo di sa ntshepelela gabotse,
mola Modimo a ntotetše legae.
5Ke mola Ramaatlaohle a sa na le nna,
ke sa farafarilwe ke bana ba ka.
6Ke mola lebese le ntlalela mo nkego meetse a go hlapa maoto,
le mehlware ya ka e sa mela makgwareng,
mme e etšwa makhura a mantši.
7Mola ke sa fela ke eya kgorong pitšong ya bagolo ba motse,
ke dula fase madulong a ka lepatlelong,
8masogana ge a mpona a be a ntšhutelela,
le bakgalabje ba emelela ka go ntlhompha.
9Bahlomphegi ba be ba homola,
ba sa bolele;
10baetapele le bona ba ikhomolela,
ba re tuu.
11“Bohle ba ba kwago tša ka ba be ba re ke lehlogonolo;
ba ba mponago ba nthetela tiro tša ka.
12Gobane ke be ke thuša mohlaki ge a llela thušo,
le tšhiwana ge e hloka mothuši.
13Ke be ke lakaletšwa ditšhegofatšo ke motho ge a ehwa,
mohlologadi yena ke mo thabiša.
14Ka mehla ke be ke phethagatša toka le tshwanelo.
15E be e le nna mahlo a difofu,
le maoto a digole.
16Ke be ke le tatagobadiidi,
ke emelela bašele ba ba lego tlalelong.
17Badiratšempe ke be ke ba kgola meno,
ke hlakodiše batho ba ba lego ka maganong a bona.
18“Ka gona ke be ke ipotša gore matšatši a ka a atile boka lešabašaba,
le gore ke tla hwela ka ga ka ke iketlile;
19ke re ke tla swana le mohlare woo medu ya wona e dulago e nabetše meetseng,
le makala a wona a thapišwago ke phoka;
20ke re ke tla dula ke retwa,
ke bile ke sa felelwe ke maatla.
21Ge ke bolela, batho ba be ba ntheeletša ka hloko,
ba ekwa maele a ka ba homotše;
22gomme ge ke fetša,
ba sa be le sa go tlaleletša.
Mantšu a ka a be a nwelela go bona boka marothi a pula.
23Ba be ba a letela mo nkego ke pula,
ba ahlama nke ba nyoretšwe pula ya tsheola.
24Ke be ke ba segiša ge ba nolega moko,
gomme sefahlego sa ka se se edilego se ba bea pelo.
25Ke be ke ba laola,
ke ba tšeela sephetho,
ke ba eta pele boka kgoši ge e eta bahlabani pele,
ke bile ke ba bea pelo ge ba nyamile.”